Greek Legal Document

Category: 272

Content:
2. ΑΠΟΦΑΣΗ Δ.Σ.Ο.Τ.Ε. Αριθ. 301/272332 της 14 Φεβρ./7 Μαρτ. 1985 (ΦΕΚ Β΄ 122) Δημοσίευση του τροποποιημένου και μεταγλωττισμένου στη νέα ελληνική γλώσσα Κανονισμού της Υπηρεσίας ΤΕΛΕΧ Εσωτερικού (ΚΥΤΕ). Το Διοικητικό Συμβούλιο της Ανώνυμης Εταιρείας «ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ», που εδρεύει στην Αθήνα κατά τη 1870/23.1.85 συνεδρίασή του, έχοντας υπόψη τη διάταξη του άρθρου 24 του Ν.Δ. 165/1973 «περί Οργανισμού Τηλεπικοινωνιών της Ελλάδος» ενέκρινε το μεταγλωττισμένο κανονισμό της Υπηρεσίας TELEX Εσωτερικού, και τις τροποποιήσεις μερικών άρθρων του. Μετά απ’ αυτό, το νέο κείμενο του Κανονισμού έχει ως ακολούθως: Για την ισχύ πάσης φύσεως κανονισμών του ΟΤΕ βλέπε παρ. 4 άρθρ. δεύτερο Νόμ. 2257/21-23 Νοεμ. 1994 (ΦΕΚ Α΄ 1970, κατωτ. σελ. 554,09. Επίσης βλέπε και παρ. 18 άρθρο δεύτερο ιδίου Νόμ. 2257/94, σχετικά με το ύψος της εφάπαξ εισφοράς κυρίας τηλεφωνικής σύνδεσης. ΚΑΝΟΝΙΣΜΟΣ ΥΠΗΡΕΣΙΑΣ TELEX  ΕΣΩΤΕΡΙΚΟΥ ΜΕΡΟΣ ΠΡΩΤΟ ΓΕΝΙΚΕΣ ΔΙΑΤΑΞΕΙΣ Άρθρο 1. Προνόμιο. 1.Ο ΟΤΕ, με το Ν.Δ. 165/1973 έχει «το αποκλειστικόν και αναπαλλοτρίωτον προνόμιον της διοικήσεως, εκμεταλλεύσεως και επεξεργασίας στοιχείων των πάσης φύσεως τηλεπικοινωνιών εν Ελλάδι και μετά του εξωτερικού». 2.Οι εξαιρέσεις από τον προνόμιο αυτό περιλαμβάνονται στο άρθρο 6 παράγρ. 3 του Ν.Δ. 165/1973. 3.Η άσκηση από το ΟΤΕ της τηλετυπικής ανταπόκρισης με βάση το παραπάνω προνόμιο και τις διατάξεις των Νόμων που αφορούν την τηλεγραφική ανταπόκριση (άρθρο 52 του Ν.Δ. 165/1973), γίνεται σύμφωνα με τους όρους που καθορίζονται στον παρόντα Κανονισμό. Άρθρο 10. Τηλετυπικές συνδέσεις. 1.Κάθε τηλετυπική σύνδεση αποτελείται από: α)Τις τεχνικές διατάξεις που βρίσκονται στο τηλετυπικό Κέντρο. β)Το τηλέτυπο που είναι εγκατεστημένο στο χώρο του συνδρομητή. γ)Τη γραμμή ζεύξεως του τηλετύπου με το τηλετυπικό Κέντρο. 2.Κάθε τηλετυπική σύνδεση έχει: α)Αριθμό κλήσεως, που καθορίζεται από τον ΟΤΕ. β)Ενδεικτικό για την αναγνώρισή της, που υποδεικνύεται από το συνδρομητή και εγκρίνεται από τον ΟΤΕ. 3.Ο ΟΤΕ μπορεί να αλλάξει τον αριθμό κλήσεως και το ενδεικτικό τηλετυπικής συνδέσεως για τεχνικούς λόγους. Από την αλλαγή αυτή δεν δημιουργείται κανένα δικαίωμα στο συνδρομητή για να ζητήσει αποζημίωση από τον ΟΤΕ, για οποιαδήποτε ζημιά που τυχόν θα προκύψει σε βάρος του. 4.Ο συνδρομητής μπορεί να ζητήσει την αλλαγή του αριθμού κλήσεως και του ενδεικτικού της τηλετυπικής σύνδεσής του, η οποία πραγματοποιείται, εφόσον είναι εφικτή, με την καταβολή του τέλους που ορίζεται από το τιμολόγιο του ΟΤΕ. Άρθρο 11. Συνδρομητές TELEX. Σύμβαση ΟΤΕ - Συνδρομητών 1.Συνδρομητής TELEX μπορεί να είναι κάθε φυσικό ή νομικό πρόσωπο και οποιασδήποτε φύσεως κοινοπραξία που δεν αποτελεί νομικό πρόσωπο. Βασική προϋπόθεση για να γίνει κάποιος συνδρομητής TELEX είναι να έχει κυριότητα, νομή ή χρήση του χώρου όπου θα εγκατασταθεί η τηλετυπική σύνδεση. Κατ’ εξαίρεση και κατά την κρίση του ΟΤΕ είναι δυνατή η προσωρινή τοποθέτηση τηλετυπικών συνδέσεων Τραπεζών, Οργανισμών Κοινής Ωφέλειας και Κρατικών Επιχειρήσεων στα σπίτια ανώτατων στελεχών τους. Στις περιπτώσεις αυτές ο χρήσης δεν αποκτά κανένα δικαίωμα πάνω στη σύνδεση αυτή. Αυτός με έγγραφη δήλωσή του αναλαμβάνει την υποχρέωση της εξ ολοκλήρου εξοφλήσεως των υποχρεώσεων που δημιουργούνται από την τηλετυπική σύνδεση κατά το χρονικό διάστημα που η σύνδεση λειτουργεί στο χώρο του και παρέχει στον ΟΤΕ το δικαίωμα διακοπής όλων των συνδέσεων (τηλεφωνικών, TELEX κλπ.) που λειτουργούν στο όνομά του, σε περίπτωση μη εμπρόθεσμης εξοφλήσεως των τελών της υπόψη σύνδεσης, εκτός αν ο συνδρομητής δηλώσει ότι αναλαμβάνει την εξόφληση. 2.Η σχέση μεταξύ του ΟΤΕ και του συνδρομητή καταρτίζεται και αποδεικνύεται με έγγραφη σύμβαση και διέπεται από τις διατάξεις των νόμων που ισχύουν κάθε φορά, τις σχετικές με την εκμετάλλευση των τηλεπικοινωνιών στην Ελλάδα, τον παρόντα Κανονισμό και τα τιμολόγια. Οι διατάξεις αυτές αποτελούν όρους της υπόψη σύμβασης. 3.Η σύμβαση, που είναι αόριστης διάρκειας, ισχύει και στην περίπτωση που θα γίνουν από τον ΟΤΕ αλλαγές αριθμών κλήσεως ή ενδεικτικών αναγνωρίσεως ή μετατροπές στις εγκαταστάσεις ή στις γραμμές του συνδρομητή, με προσθήκη, αφαίρεση ή τροποποίησή τους. 4.Το έγγραφο της σύμβασης υπογράφεται από τον ΟΤΕ και από το συνδρομητή ή από εξουσιοδοτημένο απ’ αυτόν πρόσωπο. Προϋπόθεση για την υπογραφή της σύμβασης είναι η εκπλήρωση από το συνδρομητή των  υποχρεώσεών του που καθορίζονται στο άρθρο 14 του παρόντος Κανονισμού. Αν πρόκειται για κοινοπραξία από όλα τα μέλη της και το καθένα απ’ αυτά ευθύνεται εις ολόκληρον έναντι του ΟΤΕ. 5.Η σχέση με το Δημόσιο δημιουργείται με την υπογραφή της σύμβασης απ’ αυτόν που το εκπροσωπεί και με την προϋπόθεση ότι έχει δοθεί προηγουμένως από τις αρμόδιες κρατικές Αρχές η έγκριση, σύμφωνα με το νόμο, της εγκατάστασης του τηλετύπου στο χώρο που θα υποδειχθεί. 6.Κάθε έγγραφο οποιασδήποτε φύσεως (ανακοίνωση, ειδοποίηση, πρόσκληση, δήλωση, καταγγελία, λογαριασμός κλπ. ) του ΟΤΕ προς το συνδρομητή, που αναφέρεται οπωσδήποτε στη  μεταξύ τους σχέση και τα δικαιώματα και τις υποχρεώσεις  που πηγάζουν απ’ αυτή, έχει νομική ενέργεια, όταν στέλνεται       ταχυδρομικώς      ή     μ’     οποιοδήποτε     άλλο       τρόπο (Μετά τη σελ. 434,12) Σελ. 434,13 Τεύχος Η62 - Σελ. 39 Κανονισμοί TELEX και TELEFAX 22.Ε.δ.2 στη διεύθυνση, όπου είναι εγκαταστημένο το τηλέτυπο, εκτός αν υπάρχει αντίθετη έγγραφη δήλωση του συνδρομητή. Άρθρο 12. Διάθεση τηλετυπικών συνδέσεων. 1.Όποιος επιθυμεί να γίνει συνδρομητής TELEX υποβάλλει αίτηση που ικανοποιείται σύμφωνα με τις δυνατότητες του ΟΤΕ. 2.Οι αιτήσεις εγκρίνονται από τον ΟΤΕ κατά τηλετυπικό Κέντρο και κατά τη χρονολογική σειρά της υποβολής τους. 3.Το τηλέτυπο τοποθετείται σε χώρο που υποδεικνύεται από το συνδρομητή, ο οποίος πρέπει να έχει την κυριότητα, νομή ή χρήση αυτού και που κρίνεται κατάλληλος από τον ΟΤΕ. 4.Με απόφαση του Διοικητικού Συμβουλίου του ΟΤΕ ορίζεται η διαδικασία διαθέσεως τηλετυπικών συνδέσεων κατά παρέκκλιση από τη σειρά προτεραιότητας. Άρθρο 13 Δικαίωμα χρήσεως τηλετυπικής συνδέσεως. 1.Δικαίωμα χρήσεως της τηλετυπικής σύνδεσης έχει ο συνδρομητής ή με την έγκρισή του κάθε τρίτος, με τον όρο όμως ότι η εξυπηρέτηση του τρίτου δεν γίνεται κατά σύστημα ή με αυξημένο τιμολόγιο. 2.Η χρησιμοποίηση της τηλετυπικής σύνδεσης από τρίτον δεν δημιουργεί για αυτόν κανένα δικαίωμα πάνω στη σύνδεση. Άρθρο 14. Δαπάνες νέων τηλετυπικών συνδέσεων. 1.Ο συνδρομητής της Υπηρεσίας TELEX κατά την υπογραφή της σύμβασης είναι υποχρεωμένος: α)Να καταβάλει, σε κάθε περίπτωση, ως συμβολή στις δαπάνες εγκαταστάσεως της τηλετυπικής σύνδεσης εφάπαξ εισφορά που καθορίζεται από το τιμολόγιο του ΟΤΕ. β)Να προκαταβάλει, με βάση προϋπολογισμό που καταρτίζεται από τον ΟΤΕ, όλες τις πραγματικές δαπάνες των ειδικών κατασκευών, που ενδεχομένως απαιτούνται λόγω εδαφικών δυσχερειών ή ειδικών τοπικών συνθηκών ή ιδιαίτερων επιθυμιών του συνδρομητή. γ)Να προκαταβάλει, εκτός από τις δαπάνες που ορίζονται στα πιο πάνω εδάφια (α) και (β), με βάση προϋπολογισμό που καταρτίζεται από τον ΟΤΕ, το σύνολο των πραγματικών δαπανών, για το πέρας από τα 200 μέτρα τμήμα της ατομικής γραμμής της σύνδεσής του από τον ακραίο διακλαδωτή, από τον οποίο πραγματοποιείται η σύνδεση μέχρι τη θέση στην οποία τοποθετείται το τηλέτυπο ή μέχρι το σημείο που αρχίζει το εσωτερικό τηλεφωνικό δίκτυο της οικοδομής ή μέχρι τον εσωτερικό κατανεμητή, όταν πρόκειται για δίκτυο μεγάλων οικοδομών. Σελ 434,14 Τεύχος Η62-Σελ.40 Σε περίπτωση που το δίκτυο δεν είναι οργανωμένο οι πάρα πάνω πραγματικές δαπάνες υπολογίζονται για το πέρα από τα 500 μέτρα τμήμα της ατομικής γραμμής από το τερματικό τηλεφωνικό Κέντρο, μέσω του οποίου πραγματοποιείται η σύνδεση. Εφόσον η σύνδεση πραγματοποιείται μέσω άλλου τερματικού τηλεφωνικού Κέντρου, σύμφωνα μ’ αυτά που ορίζονται στην παράγρ. 2 του άρθρ. 9, ο συνδρομητής καταβάλλει τις πραγματικές δαπάνες που απαιτούνται για τη σύνδεση αυτή, εκτός αν αυτές είναι μεγαλύτερες από τις απαιτούμενες δαπάνες για την κανονική σύνδεσή του, οπότε καταβάλλει αυτές τις τελευταίες. 2.Σε περίπτωση που τοποθετείται τηλεγραφικό φερέσυχνο σύστημα, μεταξύ της εγκατάστασης του συνδρομητή και του Τερματικού Τηλεφωνικού Κέντρου μέσω του οποίου αυτός θα συνδέεται στο Τηλετυπικό Κέντρο της περιοχής του ή διατίθεται τηλεγραφική διόδευση από φερέσυχνο σύστημα που υπάρχει, ο συνδρομητής θα καταβάλει την αξία της διόδευσης που χρησιμοποιείται, η οποία υπολογίζεται πάνω στη τιμή που έχει το φερέσυχνο ως καινούργιο, κατά το χρόνο που δεσμεύεται η διόδευση. Σε περίπτωση που τοποθετείται απλό τηλεγραφικό φερέσυχνο σύστημα ο συνδρομητής καταβάλλει ολόκληρη την αξίαν του. 3.Πραγματικές δαπάνες είναι: α)Η αξία των υλικών (συμπεριλαμβάνονται και οι διάφορες επιβαρύνσεις), η οποία προσαυξάνεται κατά ποσοστό που ορίζεται στο τιμολόγιο του ΟΤΕ για γενικά έξοδα. β)Η αμοιβή της παρεχόμενης εργασίας, με βάση το ωρομίσθιο που καθορίζεται από το Διοικητικό Συμβούλιο του ΟΤΕ. 4.Αν ο συνδρομητής ζητήσει την ακύρωση της σύμβασης μετά την καταβολή της εφάπαξ εισφοράς που ισχύει για τις νέες συνδέσεις και των δαπανών που προβλέπονται στο παρόν άρθρο και πριν αρχίσει η κατασκευή της τηλετυπικής σύνδεσης, επιστρέφονται σ’ αυτόν τα ποσά που κατέβαλε. 5.Οι υποχρεώσεις των συνδρομητών που αναφέρονται στο παρόν άρθρο διέπονται από τα τιμολόγια που ισχύουν κατά την ημέρα που υπογράφεται η σύμβαση. Άρθρο 15. Απολογισμός δαπανών. 1.Όταν ο συνδρομητής, σύμφωνα με τις διατάξεις του παρόντος Κανονισμού, προκαταβάλλει τις πραγματικές δαπάνες, με βάση προϋπολογισμό που καταρτίζεται από τον ΟΤΕ, μετά την εκτέλεση του έργου γίνεται απολογισμός των δαπανών και ανάλογα με την περίπτωση είτε καλείται ο συνδρομητής να καταβάλει την τυχόν διαφορά που προκύπτει σε βάρος του, είτε επιστρέφονται σ’ αυτόν οι δαπάνες που καταβλήθηκαν επιπλέον. 2.Η απόκλιση μεταξύ της δαπάνης που προϋπολογίστηκε και αυτής που απολογίστηκε δεν επιτρέπεται να είναι μεγαλύτερη από 15%. Τυχόν υπέρβαση του ποσοστού αυτού κατά τον απολογισμό της δαπάνης επιβαρύνει τον ΟΤΕ. 22.Ε.δ.2 Κανονισμοί TELEX και TELEFAX Άρθρο 16 Διάθεση τηλετύπων. 1.Η διάθεση (πώληση) των τηλετύπων καινούργιων ή μεταχειρισμένων, πραγματοποιείται από τον ΟΤΕ, αφού οι συνδρομητές και οι μισθωτές των τηλεγραφικών κυκλωμάτων, καταβάλουν το τίμημα αυτών, το οποίο καθορίζει ο ΟΤΕ. Εντούτοις, επιτρέπεται να προμηθεύονται οι συνδρομητές από το ελεύθερο εμπόριο καινούργια τηλέτυπα, μετά από έγκριση του ΟΤΕ, με την προϋπόθεση ότι οι συνδρομητές αναλαμβάνουν την υποχρέωση εφοδιασμού τους με τα απαραίτητα ανταλλακτικά. Κατεξαίρεση επιτρέπεται: α)Να προμηθεύονται οι συνδρομητές τηλέτυπα που είχαν διατεθεί (πουληθεί) αρχικά από τον ΟΤΕ σε άλλους συνδρομητές και β)Να χρησιμοποιούνται ιδιόκτητα τηλέτυπα όταν πρόκειται για εταιρείες που εγκαθίστανται από το εξωτερικό. Οι παραπάνω (α) και (β) περιπτώσεις επιτρέπονται με την προϋπόθεση ότι τα τηλέτυπα αυτά θεωρούνται κατάλληλα από τον ΟΤΕ για παραπέρα χρήση. Επίσης στις περιπτώσεις αυτές ο συνδρομητής καταβάλλει στον ΟΤΕ για έξοδα ελέγχου ποσοστό που ορίζεται από το οικείο τιμολόγιο του ΟΤΕ. 2.Ο ΟΤΕ μπορεί να διαθέτει σε συνδρομητές TELEX και σε μισθωτές τηλεγραφικών κυκλωμάτων μεταχειρισμένα τηλέτυπα με μίσθωση. Σε περίπτωση αδυναμίας διαθέσεως μεταχειρισμένων τηλετύπων με μίσθωση, μπορεί ο ΟΤΕ με απόφαση του Διοικητικού Συμβουλίου, να αποδεσμεύει αριθμό καινούργιων τηλετύπων και να τα διαθέτει με μίσθωση. Άρθρο 17. Κυριότητα τηλετυπικών εγκαταστάσεων. 1.Οι εγκαταστάσεις, από το τηλετυπικό Κέντρο μέχρι το σημείο σύνδεσης της γραμμής στο εσωτερικό δίκτυο της οικοδομής ή μέχρι το τηλέτυπο, στην περίπτωση που δεν υπάρχει τέτοιο δίκτυο, ανήκουν στην κυριότητα του ΟΤΕ. 2.Το εσωτερικό δίκτυο της οικοδομής, το οποίο κατασκευάζει και συντηρεί ο συνδρομητής, ανήκει στην κυριότητά του. Ο ΟΤΕ έχει το δικαίωμα ελέγχου, σύμφωνα μ’ όσα ορίζονται στο άρθρο 17 του Τηλεφωνικού Κανονισμού. 3.Τα σχετικά με την κυριότητα του τηλετύπου, ρυθμίζονται στο άρθρο 16. Άρθρο 18. Προσωρινές τηλετυπικές συνδέσεις. 1.Ο ΟΤΕ μπορεί, ύστερα από αίτηση των ενδιαφερομένων, να χορηγεί με τη διαδικασία του άρθρου 12 παράγρ. 4, προσωρινές τηλετυπικές συνδέσεις για εκθέσεις, εργοτάξια, συνέδρια ή για εξυπηρέτηση έκτακτων αναγκών ή ειδικών περιπτώσεων, για χρονικό διάστημα που δεν υπερβαίνει το έτος αν πρόκειται για εργοτάξια και το εξάμηνο για τις υπόλοιπες περιπτώσεις. Εντούτοις ο ΟΤΕ μπορεί, ύστερα από αίτηση του ενδιαφερομένου, να παρατείνει σε πολύ εξαιρετικές περιπτώσεις τη λειτουργία προσωρινής τηλετυπικής συνδέσεως, πέρα από τα χρονικά όρια που καθορίζονται παραπάνω και μέχρι να εκπληρωθή ο σκοπός για τον οποίο χορηγήθηκε η προσωρινή σύνδεση. 2.Τα τηλέτυπα που διατίθενται από τον ΟΤΕ στις παραπάνω περιπτώσεις χορηγούνται με μίσθωση. 3.Η ισχύς της σύμβασης αρχίζει από την ημέρα της λειτουργίας της σύνδεσης και λήγει την ημέρα που ο συνδρομητής δήλωσε ότι επιθυμεί την κατάργησή της ή όταν περάσει το χρονικό διάστημα για το οποίο εγκρίθηκε η σύνδεση και, εφόσον δε συντρέχει μια από τις περιπτώσεις αυτές, όταν περάσουν τα χρονικά όρια που καθορίζονται στην παράγραφο 1. 4.Για τις υπόψη συνδέσεις δεν καταβάλλεται η εφάπαξ εισφορά που ισχύει για τις νέες συνδέσεις. Ο συνδρομητής προκαταβάλλει μόνο τις πραγματικές δαπάνες κατασκευής της σύνδεσης οι οποίες δεν μπορεί να είναι μικρότερες από το τέλος εξωτερικής μεταφοράς μιας τηλετυπικής συνδέσεως. 5.Εκτός από τις παραπάνω δαπάνες εγκαταστάσεως ο συνδρομητής είναι υποχρεωμένος να καταβάλλει τα τέλη των τηλετυπικών επικοινωνιών που πραγματοποιούνται από τη σύνδεση, καθώς και τα αντίστοιχα μηνιαία βασικά τέλη και τα μισθώματα, τα οποία δεν μπορεί να είναι μικρότερα από αυτά που αντιστοιχούν σ’ ένα μήνα. 6.Ο συνδρομητής προσωρινής τηλετυπικής συνδέσεως πέρα από τις πιο πάνω υποχρεώσεις και εκείνες των λοιπών συνδρομητών, είναι υποχρεωμένος να καταθέσει εγγύηση σε μετρητά, για κάθε σύνδεση. Η εγγύηση ορίζεται, κατά την κρίση του ΟΤΕ, στο ποσό της εφάπαξ εισφοράς που ισχύει για τις νέες συνδέσεις κατ’ ελάχιστο όριο και μέχρι του διπλασίου αυτής ποσού κατ’ ανώτατο. Σε όλως εξαιρετικές περιπτώσεις (εθνικές εκδηλώσεις, αθλητικοί αγώνες, διεθνή συνέδρια, εκθέσεις και άλλες ανάλογης σημασίας εκδηλώσεις) και κατά την κρίση του ΟΤΕ είναι δυνατό να μη καταβάλλεται από τους ενδιαφερομένους χρηματική εγγύηση, αν αυτό ζητηθεί με αίτησή τους. Για κρατικές γενικά Υπηρεσίες και ΝΠΔΔ δεν απαιτείται καταβολή εγγυήσεως. Η εγγύηση επιστρέφεται χωρίς τόκο μετά την κατάργηση της σύνδεσης και την εκκαθάριση του σχετικού λογαριασμού. Στην περίπτωση αυτή ο ΟΤΕ έχει το δικαίωμα να καλύψει από την εγγύηση, με συμψηφισμό, κάθε απίτησή του από το συνδρομητή. 7.Προτού να λυθεί η συμβατική σχέση, σύμφωνα με όσα ορίζονται στην παράγρ. 3 ο συνδρομητής μπορεί να ζητήσει τη μετατροπή της προσωρινής σύνδεσής του σε οριστική. Για την έγκριση από τον ΟΤΕ τέτοιας αιτήσεως εφαρμόζονται οι διατάξεις των άρθρων 12 και 14 παράγρ. 1α και ως ημέρα υποβολής της αίτησης θεωρείται η ημερομηνία εγκαταστάσεως της προσωρινής σύνδεσης. 8.Μεταφορά ή μεταβίβαση προσωρινών συνδέσεων απαγορεύεται.Κατεξαίρεση επιτρέπεται η μεταφορά μέσα στο ίδιο ακίνητο ή γήπεδο ή εργοτάξιο, εφόσον εξακολουθεί να εξυπηρετείται στη νέα θέση ο ίδιος συνδρομητής και ο ίδιος σκοπός. Άρθρο 19. Τέλη και μισθώματα τηλετυπικών συνδέσεων 1.Ο συνδρομητής είναι υποχρεωμένος να καταβάλλει, σύμφωνα με το τιμολόγιο του ΟΤΕ που ισχύει κάθε φορά, τα ακόλουθα τέλη και μισθώματα: α)Το μηνιαίο βασικό τέλος. β)Το μηνιαίο τέλος λειτουργίας των προσθέτων εγκαταστάσεων. γ)Το μηνιαίο πρόσθετο τέλος συντηρήσεως της γραμμής, όπως ορίζεται από τον Τηλεφωνικό Κανονισμό. δ)Το μηνιαίο τέλος της ευθείας γραμμής, στην περίπτωση που χρησιμοποιείται τέτοια γραμμή για τη σύνδεση πρόσθετου τηλετύπου. ε)Τα τέλη των τηλετυπικών επικοινωνιών που πραγματοποιούνται από την τηλετυπική σύνδεση. στ)Το μηνιαίο μίσθωμα του τηλετύπου, εφόσον αυτό έχει διατεθεί με μίσθωση. 2.Οι συνδρομητές που συνδέονται κατά τη διάρκεια του μήνα καταβάλλουν, ανάλογα με την περίπτωση, τα οριζόμενα στην παράγρ. 1 του παρόντος άρθρου τέλη και μισθώματα που αναλογούν στις ημέρες λειτουργίας της τηλετυπικής σύνδεσής του. Ως χρόνος ενάρξεως της χρέωσης των τελών και των μισθωμάτων αυτών θεωρείται η ημέρα λειτουργίας της τηλετυπικής σύνδεσης. 3.Όλες οι οφειλές του συνδρομητή προς τον ΟΤΕ από τηλεπικοινωνιακά τέλη κάθε φύσεως και μισθώματα, από δαπάνες κατασκευών και εκτελέσεως εργασιών στις τηλεπικοινωνιακές εγκαταστάσεις τους, από ραδιοτέλη καθώς και οποιαδήποτε άλλη αιτία είναι δυνατό να καταχωρί(Μετά τη σελ. 434,14) Σελ. 434,15 Τεύχος Η62-Σελ. 41 Κανονισμοί TELEX και TELEFAX 22.Ε.δ.2 ζονται στον ατομικό λογαριασμό του συνδρομητή. Επίσης, στον ατομικό λογαριασμό του συνδρομητή, είναι δυνατό να καταχωρίζονται οφειλές από τηλεπικοινωνιακά τέλη τηλετυπικών συνδέσεων άλλων συνδρομητών, οι οποίες χρησιμοποιούνται απ’ αυτόν, οφειλές από ραδιοεπικοινωνίες πλοίων τρίτων που ο συνδρομητής ανέλαβε την υποχρέωση να εξοφλεί καθώς και οφειλές, γενικά, τηλετυπικών συνδέσεων συνδρομητή που πέθανε, ο οποίος κληρονομείται απ’ αυτόν, ή νομικού προσώπου που διαλύθηκε ή κοινοπραξίας, η τηλετυπική σύνδεση των οποίων μεταβιβάστηκε σ’ αυτόν. Άρθρο 2. Δικαίωμα χρήσεως των μέσων τηλετυπικής επικοινωνίας. Κάθε πρόσωπο μπορεί να χρησιμοποιεί τα μέσα της Υπηρεσίας ΤΕΛΕΧ, σύμφωνα με τις διατάξεις του παρόντος Κανονισμού, για να πραγματοποιεί τηλετυπικές επικοινωνίες. Άρθρο 20. Καταβολή οφειλών προς τον ΟΤΕ. 1.Ο συνδρομητής έχει υποχρέωση να εξοφλεί τις οφειλές του προς τον ΟΤΕ στα ταμεία που ορίζονται από τον ΟΤΕ και μέσα στην προθεσμία που τάσσεται στο σχετικό λογαριασμό. 2.Τα μηνιαία τέλη και μισθώματα είναι δυνατό να προπληρώνονται για ένα μήνα ή για μεγαλύτερα χρονικά διαστήματα, εφόσον κατά την κρίση του ΟΤΕ συντρέχουν ειδικοί λόγοι. 3.Σε περίπτωση που ο λογαριαμός δεν εξοφληθεί εμπρόθεσμα, ο ΟΤΕ: α)Μπορεί να διακόψει χωρίς προειδοποίηση, προσωρινά, την τηλετυπική σύνδεση, καθώς και τις άλλες τηλετυπικές και τηλεφωνικές συνδέσεις του συνδρομητή, που λειτουργούν στο ίδιο ή σε άλλα τηλετυπικά και τηλεφωνικά Κέντρα της χώρας. Όταν πρόκειται για επιχειρήσεις που διαθέτουν περισσότερες από μία τηλετυπικές συνδέσεις, σε περίπτωση διακοπής, όλων των τηλετυπικών συνδέσεων, είναι δυνατό, ύστερα από αίτηση του συνδρομητή, που υποβάλλεται μέσα σε δέκα ημέρες από τη διακοπή, να επανασυνδέεται η μία απ’ αυτές για δέκα ημέρες. β)Έχει το δικαίωμα να καταγγείλει τη σύμβαση όπως ορίζεται στο άρθρο 34 παραγρ. 1 εδάφιο (α) του παρόντος Κανονισμού. 4.Η σύμβαση τηλετυπικής συνδέσεως, της οποίας έχει ανασταλεί η λειτουργία σύμφωνα μ’ όσα ορίζονται στο άρθρο 4, δεν καταγγέλεται για λόγους οφειλής. Άρθρο 21. Επιστροφή τελών και μισθωμάτων. 1.Τα τέλη και μισθώματα που έχουν καταβληθεί στον ΟΤΕ χωρίς να οφείλονται επιστρέφονται στους δικαιούχους άτοκα είτε με αίτησή τους, είτε με πρωτοβουλία του ΟΤΕ. 2.Με πρωτοβουλία του ΟΤΕ επιστρέφονται τα τέλη και μισθώματα στους δικαιούχους: α)Αν η τηλετυπική σύνδεση έχει διακοπεί περισσότερο από δεκαπέντε ημέρες, λόγω τεχνικής αδυναμίας εκτελέσεως της μεταφοράς της που ζητήθηκε, για το πέρα των δεκαπέντε ημερών χρονικό διάστημα από την ημερομηνία διακοπής που αναγράφεται στην αίτηση. Σελ. 434,16 Τεύχος Η62-Σελ. 42 β)Αν η τηλετυπική σύνδεση έπαψε να λειτουργεί λόγω τεχνικής ανωμαλίας, για το πέρα των πέντε ημερών χρονικό διάστημα από τότε που ειδοποιήθηκε ο ΟΤΕ για την ανωμαλία ή από τότε που τη διαπίστωσε ο ΟΤΕ. γ)Αν η λειτουργία της τηλετυπικής σύνδεσης έχει ανασταλεί, από την ημερομηνία της αναστολής. Άρθρο 22. Ειδικές υποχρεώσεις του συνδρομητη. 1.Ο συνδρομητής έχει υποχρέωση: α)Να διατηρεί σε καλή κατάσταση τα τηλέτυπα και τις εγκαταστάσεις της τηλετυπικής σύνδεσής του. β)Να επιτρέπει στους εντεταλμένους υπαλλήλους του ΟΤΕ ελεύθερα την είσοδο, σε ώρες κατάλληλες, στους χώρους, όπου βρίσκονται οι τηλετυπικές εγκαταστάσεις του και να δείχνει την ακριβή θέση των καλλυμένων τμημάτων των εγκαταστάσεων του ακινήτου του (ηλεκτρικού, φωταερίου, νερού κ.λ.π.). γ)Να αναγγέλει αμέσως στην Υπηρεσία βλαβών κάθε βλάβη ή ανωμαλία της τηλετυπικής σύνδεσής του. δ)Να κατασκευάζει με τη δική του φροντίδα και με δαπάνες του το σημείο λήψεως της ηλεκτρικής ενέργειας σε θέση και με τον τρόπο που υποδείχνεται από τα όργανα του ΟΤΕ. Η δαπάνη της ηλεκτρικής ενέργειας που καταναλώνεται για τη λειτουργία των τηλετύπων και των εγκαταστάσεων της τηλετυπικής σύνδεσης επιβαρύνει το συνδρομητή. Η παρεχόμενη ηλεκτρική ενέργεια πρέπει να έχει την κατάλληλη τάση. ε)Να μη διακόπτει την ηλεκτρική τροφοδότηση των τηλετύπων της σύνδεσής του, χωρίς προηγούμενη έγκριση του ΟΤΕ, ούτε να απασχολεί επιλογικά όργανα του Κέντρου με άσκοπη χρησιμοποίηση του τηλετύπου του. στ)Να χρησιμοποιεί χαρτί, μελανοταινία, και ταινία διατρητικής μηχανής κατάλληλα για την ομαλή λειτουργία του τηλετύπου. Η δαπάνη προμηθείας των παραπάνω, καθώς και της λυχνίας αναγνώσεως επιβαρύνει το συνδρομητή. Η αντικατάστασή τους γίνεται επίσης από το συνδρομητή, εκτός από τη λυχνία αναγνώσεως που αντικαθίσταται από τον ΟΤΕ. ζ)Να έχει εφοδιασμένο το τηλέτυπό του με επαρκή ποσότητα χαρτιού. η)Να συμμορφώνεται με τις υποδείξεις που αφορούν την πραγματοποίηση των τηλετυπικών επικοινωνιών, οι οποίες ανακοινώνονται από την Υπηρεσία TELEX ή περιέχονται στον Κατάλογο των συνδρομητών TELEX.  Άρθρο 23. Συντήρηση των εγκαταστάσεων του συνδρομητή. 1.Η συντήρηση των εγκαταστάσεων γίνεται από τον ΟΤΕ χωρίς πρόσθετη επιβάρυνση του συνδρομητή. 2.Η συντήρηση περιλαμβάνει: α)Την περιοδική επιθεώρηση και ρύθμιση τηλετύπων. β)Την άρση των βλαβών των τηλετύπων. γ)Την αντικατάσταση φθαρμένων από τη συνήθη χρήση εξαρτημάτων των τηλετύπων που έχουν διατεθεί. 3.Η αξία των εξαρτημάτων και η δαπάνη αντικαταστάσεώς τους λόγω φθοράς ή καταστροφής, από υπαιτιότητα του συνδρομητή ή από τυχαίο γεγονός, επιβαρύνουν σε κάθε περίπτωση το συνδρομητή. 4.Η αντικατάσταση του χαρτιού, της μελανοταινίας του τηλετύπου, και της ταινίας διατρητικής μηχανής πραγματοποιείται από το συνδρομητή, ενώ η αντικατάσταση της λυχνίας αναγνώσεως γίνεται από τον ΟΤΕ. 22.Ε.δ.2 Κανονισμοί TELEX και TELEFAX Άρθρο 24. Μεταφορά τηλετυπικών συνδέσεων. 1.Ο συνδρομητής έχει το δικαίωμα να ζητήσει τη μεταφορά της τηλετυπικής σύνδεσής του στην περιοχή του ίδιου Κέντρου ή από Κέντρο σε Κέντρο, σε χώρο που έχει την κυριότητα, νομή ή χρήση. Στην περίπτωση που το Κέντρο στην περιοχή του οποίου μεταφέρεται η τηλετυπική σύνδεση δεν είναι ενήμερο, η αίτηση της μεταφοράς ακολουθεί τη σειρά των αιτήσεων νέων συνδέσεων. Για την κατάταξη της αίτησης μεταφοράς λαμβάνεται υπόψη η χρονολογία υποβολής της αρχικής αίτησης για τη χορήγηση της σύνδεσης. 2.Κατ’ εξαίρεση των παραπάνω διατάξεων και κατά την κρίση του ΟΤΕ είναι δυνατή η προσωρινή μεταφορά τηλετυπικών συνδέσεων Τραπεζών, Οργανισμών Κοινής Ωφέλειας και Κρατικών Επιχειρήσεων στα σπίτια ανώτατων στελεχών τους. Στις περιπτώσεις αυτές ο χρήστης δεν αποκτά κανένα δικαίωμα πάνω στη σύνδεση αυτή. Αυτός όμως με έγγραφη δήλωσή του αναλαμβάνει αλληλέγγυα και στο ολόκληρο την εξόφληση των υποχρεώσεων που δημιουργούνται από την τηλετυπική σύνδεση κατά το χρονικό διάστημα που η σύνδεση λειτουργεί στο δικό του χώρο και παρέχει στον ΟΤΕ το δικαίωμα διακοπής όλων των συνδέσεων (τηλετυπικών, τηλεφωνικών κ.λ.π.) που λειτουργούν στο όνομά του σε περίπτωση μη εμπρόθεσμης εξοφλήσεως των τελών της υπόψη σύνδεσης εκτός αν ο συνδρομητής δηλώσει ότι αναλαμβάνει την εξόφληση. 3.Για την εκτέλεση της μεταφοράς ο συνδρομητής υποβάλλει αίτηση και προπληρώνει τις δαπάνες μεταφοράς. Αίτηση μεταφοράς τηλετυπικής συνδέσεως μπορεί να γίνει και τηλεφωνικώς. Στην περίπτωση αυτή η δαπάνη μεταφοράς, αν δεν υπάρχει αντίθετη επιθυμία του συνδρομητή περιλαμβάνεται στο λογαριασμό του. Τυχόν πραγματικές δαπάνες και διαφορά εφάπαξ εισφοράς προκαταβάλλονται. 4.Με την επιφύλαξη της διάταξης της παραγρ. 1 του παρόντος άρθρου, οι μεταφορές πραγματοποιούνται από τον ΟΤΕ σύμφωνα με τη χρονολογική σειρά υποβολής των αιτήσεων και κατά προτεραιότητα σε σχέση με τις νέες συνδέσεις. 5.Σε περίπτωση μεταφοράς τηλετυπικής συνδέσεως, ο συνδρομητής είναι υποχρεωμένος να προσκομίσει το τηλέτυπο στη νέα θέση, κατά την ημέρα πραγματοποιήσεως της μεταφοράς. Σε περίπτωση που μισθωμένο τηλέτυπο χαθεί ή καταστραφεί, ο συνδρομητής καταβάλλει την αξία του που υπολογίζεται σύμφωνα με το τιμολόγιο του ΟΤΕ. 6.Σε περίπτωση μεταφοράς τηλετυπικής συνδέσεως σε περιοχή όπου δε συντηρείται ο τύπος του μεταφερόμενου τηλετύπου, ο συνδρομητής μπορεί να προμηθευτεί άλλο τηλέτυπο από τον ΟΤΕ ή από το ελεύθερο εμπόριο και να ζητήσει την εξαγορά από τον ΟΤΕ του τηλετύπου που πρόκειται να μεταφερθεί. Η εξαγορά του τηλετύπου γίνεται σύμφωνα με τα οριζόμενα στο τιμολόγιο του ΟΤΕ και πραγματοποιείται, εφόσον το τηλέτυπο βρίσκεται σε καλή κατάσταση λειτουργίας και η σύνδεση του συνδρομητή θα λειτουργήσει στη θέση όπου ζητήθηκε η μεταφορά. 7.Οι αιτήσεις για παροχή νέων συνδέσεων είναι δυνατό να μεταφέρονται από Κέντρο σε Κέντρο ή από πόλη σε πόλη. Σ’ αυτές τις περιπτώσεις διατηρείται η σειρά προτεραιότητας, με βάση την αρχική ημερομηνία υποβολής της αίτησης. Άρθρο 25. Δαπάνες μεταφοράς τηλετυπικής συνδέσεως. 1.Οι δαπάνες μεταφοράς της τηλετυπικής σύνδεσης επιβαρύνουν το συνδρομητή και ορίζονται κατ’ αποκοπή από το σχετικό τιμολόγιο του ΟΤΕ. Όταν πρόκειται για μεταφορά τηλετυπικής συνδέσεως από πόλη σε πόλη, ο συνδρομητής καταβάλλει και τη διαφορά της εφάπαξ εισφοράς για τις νέες συνδέσεις που ισχύει κάθε φορά, εφόσον αυτή είναι μεγαλύτερη στην περιοχή του τηλετυπικού Κέντρου στην οποία ζητιέται η μεταφορά. Αν αυτή είναι μικρότερη δεν επιστρέφεται κανένα ποσό στο συνδρομητή. 2.Ο συνδρομητής, επιπλέον από τα οριζόμενα στην παράγρ. 1, έχει υποχρέωση να καταβάλει τυχόν πρόσθετες δαπάνες, με βάση προϋπολογισμό που καταρτίζεται από τον ΟΤΕ, εφόσον συντρέχουν οι προϋποθέσεις του άρθρου 14, που οι διατάξεις του εφαρμόζονται ανάλογα. 3.Αν ο συνδρομητής ζητήσει την ακύρωση της μεταφοράς της τηλετυπικής σύνδεσής του πριν από την πραγματοποίηση της μεταφοράς δεν επιβαρύνεται με τις κατ’ αποκοπή δαπάνες μεταφοράς. Αν όμως έχουν γίνει πρόσθετες δαπάνες απ’ αυτές που προβλέπονται στην παράγρ. 2 του παρόντος άρθρου, οι δαπάνες αυτές βαρύνουν τον συνδρομητή. 4.Οι υποχρεώσεις των συνδρομητών που προβλέπονται στο παρόν άρθρο διέπονται από τα τιμολόγια που ισχύουν την ημέρα πραγματοποιήσεως της μεταφοράς. Άρθρο 26. Εγκατάσταση και αντικατάσταση τηλετύπων. 1.Η σύνδεση των τηλετύπων στο δίκτυο του ΟΤΕ σε κάθε περίπτωση πραγματοποιείται από τον ΟΤΕ. 2.Η αντικατάσταση τηλετύπων, που έχουν διατεθεί από τον ΟΤΕ με μίσθωμα, γίνεται με πρωτοβουλία του ΟΤΕ, εφόσον κατά την κρίση του το τηλέτυπο παρουσιάζει ανωμαλίες που δυσκολεύουν την ανταπόκριση, χωρίς επιβάρυνση του συνδρομητή. Με αίτηση του συνδρομητή ο ΟΤΕ μπορεί να εγκρίνει την αντικατάσταση του τηλετύπου που έχει διατεθεί με μίσθωμα με την καταβολή από το συνδρομητή των κατ’ αποκοπή δαπανών που ορίζονται από το σχετικό τιμολόγιο του ΟΤΕ. Σε όλες τις περιπτώσεις ο συνδρομητής, μετά την αντικατάσταση του τηλετύπου καταβάλλει το μίσθωμα του νέου τηλετύπου. 3.Αν τηλέτυπο ιδιοκτησίας του συνδρομητή προερχόμενο από το ελεύθερο εμπόριο παρουσιάζει συνεχείς ανωμαλίες που δυσκολεύουν την ανταπόκριση, ο συνδρομητής υποχρεούται να το αντικαταστήση αλλιώς ο ΟΤΕ δικαιούται να καταργήσει τη σύνδεση. 4.Σε κάθε περίπτωση η αντικατάσταση των ιδιόκτητων τηλετύπων των συνδρομητών γίνεται με την καταβολή από το συνδρομητή των κατ’ αποκοπήν δαπανών που ορίζονται από το σχετικό τιμολόγιο του ΟΤΕ. ΚΕΦΑΛΑΙΟ Β΄ Διαδοχή - Καταγγελία - Επανασύνδεση Άρθρο 27. Ειδικη διαδοχή. 1.Ο συνδρομητής μπορεί να εκχωρήσει τα δικαιώματα που έχει από τη σύμβαση της τηλετυπικής σύνδεσής του σε οποιοδήποτε φυσικό ή νομικό πρόσωπο ή κοινοπραξία. Η εκχώρηση αυτή εγκρίνεται από τον ΟΤΕ, εφόσον ο εκδοχέας έχει την κυριότητα, νομή ή χρήση του χώρου όπου είναι εγκατεστημένη η τηλετυπική σύνδεση. Ο ΟΤΕ μπορεί να εγκρίνει την εκχώρηση και χωρίς να υπάρχει η προϋπόθεση αυτή για το χώρο, μόνο αν η εκχώρηση συνοδεύεται με αίτηση μεταφοράς της τηλετυπικής σύνδεσης σε χώρο όπου ο εκδοχέας έχει την κυριότητα, νομή ή χρήση. 2.Για την εκχώρηση απαιτείται: α)Έγγραφη δήλωση του εκχωρητή και του εκδοχέα. β)Εξόφληση των κάθε είδους οφειλών που προέρχονται από την τηλετυπική σύνδεση του εκχωρητή, με βάση τον ατομικό λογαριασμό που αναφέρεται στο άρθρο 20. γ)Καταβολή τέλους εκχωρήσεως ή, όταν πρόκειται για εκχώρηση σε σύζυγο, γονιό, τέκνο ή αδελφό του εκχωρητή, τέλους μεταβολής. Τα τέλη αυτά ορίζονται από το τιμολόγιο του ΟΤΕ. δ)Υπογραφή από τον εκδοχέα συμβάσεως συνδρομητή. (Μετά τη σελ. 434,16) Σελ. 434,17 Τεύχος Η62-Σελ. 43 Κανονισμοί TELEX και TELEFAX 22.Ε.δ.2 3.Ο εκχωρητής και ο εκδοχέας ευθύνονται στο ολόκληρο για όλες τις οφειλές της τηλετυπικής σύνδεσης, οι οποίες για οποιοδήποτε λόγο δεν εξοφλήθηκαν κατά την εκχώρηση, σύμφωνα με την παράγραφο 2β. Άρθρο 28. Καθολική διαδοχή. 1.Αμέσως με το θάνατο του συνδρομητή, η σχέση που πηγάζει από την τηλετυπική σύνδεση μεταβιβάζεται στον κληρονόμο ή κληροδόχο, στον οποίο με διάταξη τελευταίας βουλήσεώς του αφήνει το τηλέτυπο ή τα κινητά πράγματα ή το ακίνητο όπου είναι εγκατεστημένη η τηλετυπική σύνδεση είτε με πλήρες, πάνω σ’ αυτό δικαίωμα κυριότητας, είτε μόνο ως προς την επικαρπία. Αν ο κληρονόμος ή κληροδόχος δεν έχει την κυριότητα, νομή ή χρήση του χώρου, όπου είναι εγκατεστημένη η τηλετυπική σύνδεση, υποχρεούται να ζητήσει την μεταφορά της σύνδεσης σε χώρο που έχει την κυριότητα, νομή ή χρήση. 2.Αν δεν υπάρχει τέτοια διάταξη, η σχέση που πηγάζει από την τηλετυπική σύνδεση μεταβιβάζεται σε έναν από εκείνους τους κληρονόμους του, οι οποίοι έχουν από κοινού την κυριότητα, νομή ή χρήση του χώρου, όπου είναι εγκατεστημένη η σύνδεση. Ο κληρονόμος αυτός έχει υποχρέωση να υποβάλει στον ΟΤΕ μέσα σ’ ένα χρόνο από το θάνατο του κληρονομουμένου την προβλεπόμενη από το Ν.Δ. 105/1969 υπεύθυνη δήλωση ότι πήρε τη συγκατάθεση από τους υπόλοιπους κληρονόμους για τη μεταβίβαση της σύνδεσης στο όνομά του. Σε περίπτωση: α)που υποβληθεί αναληθής υπεύθυνη δήλωση σχετική με τη συγκατάθεση, β)διαφωνίας των εξ αδιαθέτου κληρονόμων ως προς τη μεταβίβαση της σύνδεσης, εφόσον δεν υπάρχει διαθήκη, γ)ελλείψεως κληρονόμων που να έχουν κυριότητα νομή ή χρήση του χώρου, όπου είναι εγκαταστημένη η σύνδεση, ο ΟΤΕ έχει δικαίωμα να αναγνωρίσει ως συνδρομητή κατά σειρά το σύζυγο ή τη σύζυγο, το τέκνο, τον πλησιέστερο ως προς το βαθμό συγγενείας και αν υπάρχουν περισσότεροι συγγενείς του ίδιου βαθμού προτιμιέται ο μεγαλύτερος στην ηλικία. Αν συντρέχει η περίπτωση της παραγράφου (γ), ο συνδρομητής υποχρεούται να ζητήσει τη μεταφορά της σύνδεσης σε χώρο όπου έχει την κυριότητα, νομή ή χρήση. 3.Ο κληρονόμος, στον οποίο μεταβιβάζεται, σύμφωνα με τα οριζόμενα στις παραγράφους 1 και 2, η σχέση που πηγάζει από την τηλετυπική σύνδεση, έχει υποχρέωση: α)να εξοφλήσει τόσο τις οφειλές που υπήρχαν μέχρι το θάνατο του κληρονομουμένου, όσο και εκείνες που με οποιοδήποτε τρόπο δημιουργήθηκαν μετέπειτα, οι οποίες περιλαμβάνονται στο λογαριασμό της σύνδεσης. β)να υποβάλει στον ΟΤΕ αίτηση για τη μεταβολή της σύνδεσης στο όνομά του. γ)να καταβάλει το τέλος μεταβολής που ορίζεται από το τιμολόγιο του ΟΤΕ. δ)να υπογράψει έγγραφη σύμβαση συνδρομητή. 4.Ο ΟΤΕ, εφόσον πληροφορηθεί ότι η τηλετυπική σύνδεση ενός συνδρομητή που πέθανε χρησιμοποιείται από πρόσωπο στο οποίο μπορεί αυτή να μεταβιβαστεί, έχει το δικαίωμα να το καλέσει να υποβάλει, μέσα σ’ ένα τρίμηνο από τότε που θα του σταλεί η πρόσκληση, τα στοιχεία νομιμοποιήσεώς του για τη μεταβολή της σύνδεσης στο όνομά του. Σελ. 434,18 Τεύχος Η62-Σελ. 44 5.Αν ο κληρονόμος δεν εκπληρώσει τις υποχρεώσεις του που αναφέρονται στις παραγράφους 2, 3 και 4, ο ΟΤΕ έχει το δικαίωμα να καταργήσει τη σύνδεση, αφού προηγηθεί δεκαήμερη προσωρινή διακοπή της. Για τις οφειλές προς τον ΟΤΕ μέχρι το χρόνο καταργήσεως της σύνδεσης είναι υπόχρεοι οι κληρονόμοι του συνδρομητή που πέθανε, ο καθένας ανάλογα με τη μερίδα που κληρονόμησε. 6.Η σύμβαση συνδρομητή που έχει καταρτισθεί σύμφωνα με το παρόν άρθρο ακυρώνεται, αν η μεταβολή που έγινε στηρίχτηκε σε αναληθείς ή ανακριβείς ή ελλιπείς δηλώσεις και στοιχεία του συνδρομητή προς τον ΟΤΕ. Στην περίπτωση αυτή, εκείνος που έγινε, σύμφωνα με τα ανωτέρω, αντικανονικά συνδρομητής ευθύνεται για όλες τις οφειλές της σύνδεσης που δημιουργήθηκαν μέχρι την ακύρωση της σύμβασης. Άρθρο 3. Απαγορεύσεις. Απαγορεύεται: 1.Η τηλετυπική ανταπόκριση εφόσον θέτει σε κίνδυνο την ασφάλεια του Κράτους ή τη δημόσια τάξη ή είναι αντίθετη με τους νόμους που ισχύουν ή με τα χρηστά ήθη. 2.Η ανοίκεια συμπεριφορά προς τους υπαλλήλους του ΟΤΕ κατά την άσκηση των καθηκόντων τους. Κάθε προσβολή ή αντίσταση κατά των υπαλλήλων της Υπηρεσίας TELEX κατά την εκτέλεση των καθηκόντων τους, τιμωρείται σύμφωνα με τις διατάξεις του άρθρου 167 του Ποινικού Κώδικα (άρθρο 46 του Ν. 4277/1929). 3.Κάθε επέμβαση ή ενέργεια στην τηλετυπική σύνδεση που μπορούν να προκαλέσουν ανωμαλίες στην ανταπόκριση. 4.Η χρησιμοποίηση των μέσων της τηλετυπικής ανταπόκρισης κατά τρόπο όχι σύμφωνο με τον προορισμό τους. Άρθρο 29. Αλλαγή επωνυμίας, μετατροπή νομικής μορφής,  διάλυση νομικού προσώπου ή κοινοπραξίας. 1.Αν αλλάξει το όνομα φυσικού ή η επωνυμία νομικού προσώπου, αυτό είναι υποχρεωμένο να υποβάλει στον ΟΤΕ αίτηση για τη μεταβολή της τηλετυπικής σύνδεσης στη νέα επωνυμία ή στο νέο όνομα και να καταβάλει το τέλος μεταβολής που ορίζεται από το τιμολόγιο του ΟΤΕ. Η αίτηση του υπόχρεου πρέπει να συνοδεύεται με τα στοιχεία της νομιμοποίησής του. 2.Την υποχρέωση που αναφέρεται στην παράγραφο 1 έχει το νομικό πρόσωπο και σε περίπτωση μετατροπής της νομικής μορφής του. Εξάλλου, όταν πρόκειται για συγχώνευση νομικών προσώπων, την υποχρέωση αυτή έχει το νομικό πρόσωπο που δημιουργείται ή το νομικό πρόσωπο που διατηρείται μετά τη συγχώνευση. 3.Στις περιπτώσεις των προηγουμένων παραγράφων το πρόσωπο που ζητάει τη μεταβολή είναι υποχρεωμένο να υπογράψει και σύμβαση συνδρομητή. 4.Σε περίπτωση διαλύσεως νομικού προσώπου, η σύμβασή του με τον ΟΤΕ λύεται αυτοδικαίως μετά το πέρας της εκκαθάρισης. Αν το καταστατικό ή το διαλυτικό Εταιρίας περιέχει συμφωνία με την οποία μετά τη διάλυσή της η περιουσίας της ή τα δικαιώματα και οι υποχρεώσεις από τη σύμβαση με τον ΟΤΕ περιέρχονται σε ένα ή περισσότερους εταίρους ή σε περίπτωση που ένας εταίρος ή εταίροι, με μορφή κάποιας κοινοπραξίας ή με νομική προσωπικότητα συνεχίζουν, έχουν το δικαίωμα να ζητήσουν εγγράφως από τον ΟΤΕ τη μεταβολή της σύνδεσης στο όνομά τους. Για να γίνει η μεταβολή αυτή πρέπει να υποβάλλουν τα στοιχεία της νομιμοποίησής τους και να καταβάλλουν το τέλος μεταβολής που ορίζεται από το τιμολόγιο του ΟΤΕ. Στην περίπτωση που κανένας από τους εταίρους δε συνεχίζει το έργο της Εταιρίας που διαλύθηκε ή το συνεχίζουν ο καθένας σε διαφορετικό χώρο, έχουν το δικαίωμα με δήλωσή τους στον ΟΤΕ και με την καταβολή του τέλους μεταβολής, να ορίσουν ένα από αυτούς, στον οποίο επιθυμούν να περιέλθουν τα δικαιώματα και οι υποχρεώσεις που απορρέουν από τη σύμβαση με τον ΟΤΕ. Σε περίπτωση διαφωνίας τους η σύνδεση καταργείται. 5.Τα αναφερόμενα στην παράγραφο 4 εφαρμόζονται ανάλογα και σε περίπτωση διαλύσεως κοινοπραξίας. 6.Ο ΟΤΕ έχει το δικαίωμα να καταγγείλει τη σύμβαση, αν ο συνδρομητής, που προσκαλείται εγγράφως, δεν προσέλθει μέσα στην προθεσμία που του ορίζει ο ΟΤΕ για να εκπληρώσει τις, σύμφωνα με τις προηγούμενες παραγράφους, υποχρεώσεις του. 22.Ε.δ.2 Κανονισμοί TELEX και TELEFAX Άρθρο 30. Πτώχευση. 1.Σε περίπτωση πτωχεύσεως του συνδρομητή, η σύμβασή του με τον ΟΤΕ λύεται αυτοδικαίως, εκτός αν ο συνδρομητής καταβάλει όλες τις, μέχρι την κήρυξη της πτώχευσης, οφειλές προς τον ΟΤΕ του συνδρομητή που πτώχευσε, οπότε η σύμβαση ισχύει μέχρι το τέλος της πτωχευτικής διαδικασίας. Αν ανακληθεί η απόφαση που κηρύσσει την πτώχευση, η σύμβαση θεωρείται ότι δε λύθηκε ποτέ. 2.Σε περίπτωση που γίνει ολική ή μερική εκποίηση της επιχείρησης από το σύνδικο, αυτός μπορεί να εκχωρήσει, σύμφωνα με το άρθρο 27, τα δικαιώματα που πηγάζουν από τη σύμβαση της τηλετυπικής σύνδεσης. Άρθρο 31. Προσωρινή διακοπή τηλετυπικής συνδέσεως κατόπιν αιτήσεως του συνδρομητή. 1.Ο συνδρομητής μπορεί να ζητήσει εγγράφως την προσωρινή διακοπή της τηλετυπικής σύνδεσής του για χρονικό διάστημα μέχρι έξι μήνες. Η αίτηση εγκρίνεται με την προϋπόθεση ότι έχει περάσει τουλάχιστον ένα εξάμηνο από τη λήξη τυχόν προηγούμενης διακοπής με αίτηση του συνδρομητή. Κατά τη διάρκεια της διακοπής ο αριθμός κλήσεως και το δίκτυο της σύνδεσης διατηρούνται, ο δε συνδρομητής έχει την υποχρέωση να καταβάλλει όλα τα προβλεπόμενα στο άρθρο 19 μηνιαία τέλη και μισθώματα, εκτός από το βασικό τέλος που υπολογίζεται στο ένα τέταρτο. Όλα τα τέλη και μισθώματα μπορούν να προκαταβληθούν από το συνδρομητή. 2.Για την επανασύνδεση απαιτείται έγγραφη αίτηση του συνδρομητή και καταβολή τέλους επανασυνδέσεως. Αν κατά το χρόνο της επανασύνδεσης ο συνδρομητής έπαψε να έχει κυριότητα, νομή ή χρήση του χώρου όπου ήταν εγκατεστημένη η σύνδεση, η αίτησή του γίνεται δεκτή, εφόσο ενώνεται με αίτηση μεταφοράς της σύνδεσης σε χώρο του οποίου έχει την κυριότητα, νομή ή χρήση. Στην περίπτωση αυτή η αίτηση επανασυνδέσεως ακολουθεί τη διαδικασία των αιτήσεων μεταφοράς τηλετυπικών συνδέσεων, ο δε συνδρομητής απαλλάσσεται από το τέλος επανασυνδέσεως και επιβαρύνεται με τις προβλεπόμενες από το άρθρο 25 δαπάνες μεταφοράς. 3.Μετά τη λήξη του χρόνου της προσωρινής διακοπής της σύνδεσης και εφόσον ο συνδρομητής δεν ενδιαφερθεί για την επανασύνδεσή της, στέλνεται σ’ αυτόν συστημένη επιστολή στην οποία τάσσεται προθεσμία ενός μήνα για την τακτοποίηση της σύνδεσης. Σε περίπτωση που η προθεσμία αυτή περάσει άπρακτη από μέρους του συνδρομητή, η σύμβαση της σύνδεσης καταγγέλεται την επομένη από τη λήξη της τασσόμενης προθεσμίας. Άρθρο 32. Καταγγελία της σύμβασης από το συνδρομητή. 1.Ο συνδρομητής έχει το δικαίωμα να καταγγείλει εγγράφως τη σύμβαση με τον ΟΤΕ όποτε θέλει. Στην καταγγελία πρέπει ν’ αναφέρεται η ημερομηνία που ο συνδρομητής επιθυμεί να διακοπεί η σύνδεσή του. Η ημερομηνία αυτή πρέπει να απέχει τουλάχιστον πέντε ημέρες από την ημερομηνία που ο ΟΤΕ θα λάβει την καταγγελία. Ο συνδρομητής βαρύνεται με όλα τα μηνιαία τέλη και μισθώματα, με τα οποιαδήποτε τηλεπικοινωνιακά τέλη ως και τις δαπάνες από εκτέλεση εργασιών μέχρι την ημέρα καταργήσεως της σύνδεσης. Σχετικά με το τηλέτυπο της καταργούμενης τηλετυπικής σύνδεσης εφαρμόζονται αναλογικά τα οριζόμενα στις παραγρ. 8 και 9 του άρθρου 34. 2.Στο συνδρομητή που καταγγέλει τη σύμβαση επιστρέφεται από τον ΟΤΕ  ποσό ίσο προς τα 3/4 της εφάπαξ εισφοράς, που ισχύει στο Κέντρο που υπάγεται η σύνδεση κατά την ημέρα της καταγγελίας, απλή ή αυξημένη ανάλογα με το τι έχει καταβάλει ο συνδρομητής για την καταργούμενη σύνδεση. Από το ποσό αυτό αφαιρείται κάθε οφειλή του συνδρομητή προς τον ΟΤΕ από οποιαδήποτε αιτία. Το πιστωτικό υπόλοιπο, που τυχόν θα προκύψει μετά το συμψηφισμό αυτό, επιστρέφεται στο συνδρομητή μέσα σε αποσβεστική προθεσμία δύο ετών από την ημερομηνία καταγγελίας της σύμβασης. Άρθρο 33. Προσωρινή διακοπή τηλετυπικής συνδέσεως από τον ΟΤΕ. 1.Ο ΟΤΕ με την επιφύλαξη των διατάξεων του άρθρου 20 παράγρ. 3 μπορεί να διακόψει προσωρινά για χρονικό διάστημα μέχρι δέκα ημέρες την τηλετυπική σύνδεση συνδρομητή, σε περίπτωση παραβάσεως των διατάξεων των άρθρων 3, 22, 24 παραγρ. 2, 26 παράγρ. 3 και 35 παραγρ. 5. Της προσωρινής διακοπής προηγείται έγγραφη προειδοποίηση του συνδρομητή που γίνεται τουλάχιστον 10 ημέρες πριν. Η διακοπή αυτή της τηλετυπικής σύνδεσης πραγματοποιείται τις πρωϊνές ώρες εργάσιμης ημέρας, εφόσον και η επόμενη ημέρα είναι εργάσιμη, διαφορετικά αναβάλλεται για την μεθεπομένη της αργίας ημέρα. Κατεξαίρεση στις περιπτώσεις παραβάσεως των διατάξεων του άρθρου 3 παράγρ. 3, εξαιτίας της οποίας δημιουργούνται κίνδυνοι ατυχημάτων ή καταστροφής των εγκαταστάσεων και των δικτύων του ΟΤΕ, η σύνδεση διακόπτεται αμέσως και χωρ΄ςι καμιά προειδοποίηση του συνδρομητή. 2.Κατά τη διάρκεια της διακοπής τα προβλεπόμενα τέλη και μισθώματα καταβάλλονται στο ακέραιο. 3.Για να επανασυνδεθεί η τηλετυπική σύνδεση που διακόπηκε προσωρινά καταβάλλεται το τέλος που καθορίζεται από το τιμολόγιο του ΟΤΕ. 4.Στην περίπτωση του άρθρου 3 παράγρ. 3 ο συνδρομητής έχει την υποχρέωση να καταβάλει και όλες τις πραγματικές δαπάνες για την αποκατάσταση τυχόν ζημιών και την επαναφορά των εγκαταστάσεων στην προηγούμενη θέση τους, καθώς και τα τέλη της πρόσθετης εγκατάστασης που τοποθετήθηκε χωρίς την έγκριση του ΟΤΕ για ολόκληρο το χρονικό διάστημα που αυτή βρισκόταν σε λειτουργία ή ενός έτους τουλάχιστον, εφόσον δε μπορεί να διαπιστωθεί η ημερομηνία τοποθετήσεώς της. Επίσης στην περίπτωση αυθαίρετης μεταφοράς ο συνδρομητής έχει υποχρέωση να καταβάλει στον ΟΤΕ τις προβλεπόμενες κατ’ αποκοπή δαπάνες (τέλος μεταφοράς) από τις διατάξεις του άρθρου 25 παράγρ. 1 προσαυξημένες κατά 100% ανεξάρτητα αν η σύνδεση παραμείνει στη θέση που μεταφέρθηκε ή επαναφερθεί στην αρχική θέση της. Άρθρο 34. Καταγγελία της σύμβαση από τον ΟΤΕ. 1.Ο ΟΤΕ έχει το δικαίωμα να καταγγείλει εγγράφως τη σύμβαση σε περίπτωση παραβάσεως από το συνδρομητή των διατάξεων του παρόντος Κανονισμού ή των όρων της σύμβασης ή αδιαφορίας του για τακτοποίηση οποιασδήποτε εκκρεμότητας της σύνδεσής του. 2.Ο ΟΤΕ έχει δικαίωμα να καταγγείλει τη σύμβαση με το συνδρομητή στις ακόλουθες ιδίως περιπτώσεις: α)Αν ο συνδρομητής καθυστερεί την εξόφληση των οφειλών του προς τον ΟΤΕ, από οποιαδήποτε αιτία, πέρα του τριμήνου από τότε που έγινε διακοπή της σύνδεσης. Στην περίπτωση αυτή η καταγγελία γίνεται την επόμενη της λήξεως της τρίμηνης προσωρινής διακοπής και εφόσον στο μεταξύ δεν έχουν εξοφληθεί οι οφειλές του συνδρομητή. β)Αν ο συνδρομητής διαπράξει δύο φορές σ’ ένα χρόνο παράβαση για την οποία έγινε προσωρινή διακοπή της σύνδεσής του κατά τις διατάξεις του άρθρου 33. γ)Αν ο συνδρομητής δεν ανταποκριθεί σε πρόσκληση του ΟΤΕ προς αυτόν, η οποία γίνεται σε εφαρμογή των διατάξεων του παρόντος Κανονισμού. δ)Αν η τηλετυπική σύνδεση χρησιμοποιείται κατά παράβαση του άρθρου 13. (Μετά τη σελ. 434,18) Σελ. 434,19 Τεύχος Η62-Σελ. 45 Κανονισμοί TELEX και TELEFAX 22.Ε.δ.2 ε)Αν διαπιστωθεί εκ των υστέρων ότι ο συνδρομητής υπέβαλε ανακριβείς ή αναληθείς δηλώσεις ή δικαιολογητικά ή επικαλέστηκε ανακριβή ή αναληθή περιστατικά ή απέκρυψε τα πραγματικά περιστατικά. 3.Με την καταγγελία της σύμβασης λύεται η σχέση με το συνδρομητή. 4.Ο συνδρομητής με την καταγγελία της σύμβασης έχει υποχρέωση να παραδώσει στον ΟΤΕ, το τηλέτυπο με όλα τα όργανα και μηχανήματά του που είναι συνδεδεμένα στη σύνδεση και ανήκουν στον ΟΤΕ. Αντιρρήσεις του συνδρομητή κατά της κατά τ’ ανωτέρω παράδοσης στον ΟΤΕ του τηλετύπου με όλα τ’ όργανα και μηχανήματα μπορεί να προβληθούν ενώπιον δικαστηρίου μόνο μετά την παράδοσή τους. 5.Σε περίπτωση παραβάσεως των διατάξεων του παρόντος Κανονισμού που συνεπάγεται καταγγελάι της μεταξύ του ΟΤΕ και του συνδρομητή σύμβασης προηγείται 10ήμερη προσωρινή διακοπή. 6.Σε κάθε περίπτωση καταγγελίας της σύμβασης συνδρομητή που γίνεται από τον ΟΤΕ επιστρέφεται, μέσα σε αποσβεστική προθεσμία δύο ετών, στο συνδρομητή ποσό ίσο με τα 3/4 της εφάπαξ εισφοράς που ισχύει στο Κέντρο που υπάγεται η σύνδεση κατά την ημέρα της καταγγελίας, απλή ή αυξημένη ανάλογα με το τι έχσει καταβάλει ο συνδρομητής για την καταργημένη σύνδεση. Από το ποσό αυτό αφαιρείται κάθε οφειλή του συνδρομητή προς τον ΟΤΕ από οποιαδήποτε αιτία. 7.Αν καταγγελθεί η σύμβαση συνδρομητή λόγο οφειλής, μπορεί με αίτησή του να ανακληθεί η καταγγελία της σύμβασης εφόσον δεν έχει περάσει τρίμηνο από την ημέρα που έγινε η καταγγελία. Για την αναβίωση της σύμβασης καταβάλλονται από το συνδρομητή: α)Το ποσό της εφάπαξ εισφοράς που έχει επιστραφεί ή συμψηφιστεί. β)Το τέλος επανασυνδέσεως που προβλέπεται από το τιμολόγιο του ΟΤΕ. γ)Όλα τα μηνιαία τέλη μέχρι την ημερομηνία επαναλειτουργίας της σύνδεσης. Αν η επαναλειτουργία της σύνδεσης δεν πραγματοποιηθεί για λόγους που αφορούν τον ΟΤΕ μέσα σε δεκαπέντε ημέρες από την ημέρα που έγινε η ανάκληση της καταγγελίας, ο συνδρομητής δεν επιβαρύνεται με τα μηνιαία τέλη για το πέρα από τις δεκαπέντε ημέρες χρονικό διάστημα από την ημερομηνία ανακλήσεως της καταγγελίας της σύμβασης. δ)Τα μηνιαία μισθώματα, όταν πρόκειται για μισθωμένο τηλέτυπο, μέχρι την ημέρα λήξεως των συμβατικών υποχρεώσεων, αν το τηλέτυπο παραδοθεί στον ΟΤΕ μέχρι την ημερομηνία αυτή. ε)Το διπλάσιο μηνιαίο μίσθωμα για το χρονικό διάστημα από την ημέρα λήξεως των συμβατικών υποχρεώσεων μέχρι την ημέρα παραδόσεως του τηλετύπου ή μέχρι την ημέρα επαναλειτουργίας της σύνδεσης. στ)Όλες οι ληξιπρόθεσμες οφειλές που προέρχονται από τη σύνδεση αυτή ή από τυχόν άλλες τηλε Σελ. 434,20 Τεύχος Η62-Σελ. 46 τυπικές ή τηλεφωνικές συνδέσεις του. ζ)Όλες οι οφειλόμενες ληξιπρόθεσμες δόσεις μέχρι την επαναλειτουργία της σύνδεσης αν το τηλέτυπο είχε διατεθεί με πώληση (εξόφληση σε δόσεις). η)Οι τόκοι που οφείλονται λόγω της μη έγκαιρης καταβολής των δόσεων εξαγοράς του τηλετύπου που υπολογίζονται σύμφωνα με το ισχύον επιτόκιο για τον καθορισμό των εντόκων δόσεων πωλήσεως τηλετύπων από τον ΟΤΕ. 8.Ο συνδρομητής, που οφείλει στον ΟΤΕ δόσεις εξαγοράς του τηλετύπου και του οποίου έγινε καταγγελία της σύμβασης για οποιοδήποτε λόγο, μπορεί μέσα σε ένα τρίμηνο από την καταγγελία να καταβάλει όλες μαζί τις δόσεις και τις οποιεσδήποτε οφειλές του προς τον ΟΤΕ για να αποκτήσει την κυριότητα του τηλετύπου. 9.Σε περίπτωση που το μισθωμένο τηλέτυπο δεν παραδοθεί στον ΟΤΕ μέχρι την ημερομηνία καταγγελίας της σύμβασης ο συνδρομητής επιβαρύνεται με το διπλάσιο μηνιαίο μίσθωμα μέχρι την ημερομηνία παραδόσεως του τηλετύπου. Το χρονικό διάστημα χρεώσεως δε μπορεί να παραταθεί πέρα από τα έντεκα χρόνια (διάρκεια αποσβέσεως του τηλετύπου) από την ημερομηνία που για πρώτη φορά λειτούργησε το τηλέτυπο στον ίδιο ή σε άλλο συνδρομητή. 10.Ο συνδρομητής, του οποίου η σύμβαση καταγγέλθηκε, έχει το δικαίωμα να ζητήσει τη σύναψη νέας συμβάσεως, εφόσον έχει εξοφλήσει όλες τις οφειλές που εκκρεμούσαν στον ΟΤΕ. ΚΕΦΑΛΑΙΟ Γ΄ ΠΡΟΣΘΕΤΕΣ ΕΓΚΑΤΑΣΤΑΣΕΙΣ Άρθρο 35.  Πρόσθετες Εγκαταστάσεις. 1.Πρόσθετη εγκατάσταση αποτελεί κάθε προσάρτημα που τοποθετείται στην τηλετυπική σύνδεση, με σκοπό τη χρησιμοποιήση της γραμμής της τηλετυπικής σύνδεσης από περισσότερα σημεία ή την παροχή στο συνδρομητή πρόσθετων εξυπηρετήσεων. 2.Οι πρόσθετες εγκαταστάσεις τοποθετούνται από τον ΟΤΕ μετά από αίτηση των συνδρομητών σε χώρους που βρίσκονται μέσα στο ίδιο κτίριο ή σε άλλο κτίριο που βρίσκεται μέσα στην περιοχή του τερματικού τηλεφωνικού κέντρου, στην οποία είναι εγκαταστημένη η τηλετυπική σύνδεση. Κατεξαίρεση είναι δυνατή η τοποθέτηση πρόσθετης εγκαταστάσεως και στην περιοχή άλλου τερματικού τηλεφωνικού Κέντρου, με την προϋπόθεση ότι αυτή θα εξυπηρετεί τον ίδιο συνδρομητή. 3.Οι τύποι των πρόσθετων εγκαταστάσεων, ο τρόπος και το σύστημα της σύνδεσής τους στις γραμμές των τηλετυπικών συνδέσεων, χωρίς να αποκλείεται και η παράλληλη σύνδεσή τους, καθορίζονται από τον ΟΤΕ. 22.Ε.δ.2 Κανονισμοί TELEX και TELEFAX 4.Τις πρόσθετες εγκαταστάσεις τις διαθέτουν είτε ο ΟΤΕ είτε οι συνδρομητές, εφόσον ο τύπος τους είναι εγκεκριμένος από τον ΟΤΕ. Η διάθεση πρόσθετης εγκαταστάσεως από τον ΟΤΕ στους συνδρομητές μετά από αίτησή τους, γίνεται με την καταβολή του τιμήματός της (πώληση), όπως ορίζεται στο τιμολόγιο του ΟΤΕ. Ο ΟΤΕ μπορεί να διαθέτει πρόσθετα τηλέτυπα με μίσθωση, σύμφωνα με τα οριζόμενα στο άρθρο 16 παράγρ. 2. Ο συνδρομητής προσκομίζοντας πρόσθετη εγκατάσταση για έλεγχο και ρύθμιση καταβάλλει στον ΟΤΕ για έξοδα ελέγχου, ποσοστό που ορίζεται από το τιμολόγιο του ΟΤΕ.  5.Κάθε τοποθέτηση ή μεταβολή πρόσθετης εγκαταστάσεως γίνεται από τον ΟΤΕ, με την καταβολή των τελών και δαπανών που ορίζονται από το τιμολόγιό του. 6.Η συντήρηση των πρόσθετων εγκαταστάσεων γίνεται από τον ΟΤΕ. 7.Για τη λειτουργά των πρόσθετων εγκαταστάσεων καταβάλλονται τέλη που ορίζονται από το τιμολόγιο του ΟΤΕ. Άρθρο 36. Εκχώρηση, μεταφορά, κατάργηση  πρόσθετων εγκαταστάσεων. 1.Κατά την εκχώρηση των τηλετυπικών συνδέσεων, οι πρόσθετες εγκαταστάσεις που συνδέονται σ’ αυτές, είναι δυνατόν, σύμφωνα με την επιθυμία του συνδρομητή, είτε να εκχωρηθούν ατελώς και με απλή δήλωσή του στο νέο συνδρομητή, είτε να καταργηθούν. 2.Οι πρόσθετες εγκαταστάσεις είναι δυνατό να μεταφερθούν μαζί ή χωρίς τις τηλετυπικές συνθέσεις, στις οποίες συνδέονται. Η μεταφορά εκτελείται από τον ΟΤΕ με την καταβολή των δαπανών που ορίζονται από το τιμολόγιό του. Άρθρο 37. Ευθείες τηλετυπικές γραμμές που εκμισθώνει ο ΟΤΕ. Ο ΟΤΕ μπορεί να εκμισθώνει ευθείες γραμμές σύμφωνα με τις διατάξεις των άρθρων 50 και 51 του Τηλεφωνικού Κανονισμού, για την απευθείας σύνδεση, χωρίς την μεσολάβηση των συνδετικών οργάνων του Κέντρου, τηλετυπικών μηχανημάτων οποιουδήποτε τύπου, τα οποία εγκαθίστανται σε διάφορα γήπεδα ή για τη σύνδεση πρόσθετης εγκαταστάσεως, σύμφωνα με το άρθρο 35 του παρόντος Κανονισμού. ΚΕΦΑΛΑΙΟ Δ΄ ΣΥΝΔΡΟΜΗΤΙΚΑ ΤΗΛΕΤΥΠΙΚΑ ΚΕΝΤΡΑ Άρθρο 4. Αναστολή τηλετυπικής ανταποκρίσεως και  λειτουργίας τηλετυπικών δικτύων και συνδέσεων. 1.Η λειτουργία ορισμένων τμημάτων των δικτύων ή ορισμένων μόνο τηλετυπικών συνδέσεων και η ιδιωτική τηλετυπική ανταπόκριση σε όλες ή σε μερικές γραμμές μπορεί να αναστέλλεται για λόγους ασφαλείας σε περίπτωση πολέμου, επιστρατεύσεως ή άλλης δημόσιας ανάγκης για το χρονικό διάστημα που ισχύει η κατάσταση ανάγκης και εφόσον η επικοινωνία μέσω των τηλετυπικών δικτύων μπορεί να θέσει σε κίνδυνο την ασφάλεια του Κράτους ή τη δημόσια τάξη (άρθρο 51 Ν.Δ. 165/1973). 2.Οι συνδρομητές των τηλετυπικών συνδέσεων, των οποίων έχει ανασταλεί η λειτουργία, απαλλάσσονται από την καταβολή τελών κατά το χρονικό διάστημα της ανα(Αντί για τη σελ. 434,11) Σελ. 434,11(α) Τεύχος 1289-Σελ.73 Κανονισμοί TELEX και TELEFAX 22.Ε.δ.1-2 στολής, χωρίς ο ΟΤΕ να είναι υποχρεωμένος να καταβάλει καμία αποζημίωση. 3.Σε περίπτωση που συνεχίζεται περισσότερο από ένα εξάμηνο η αναστολή της λειτουργίας τηλετυπικής συνδέσεως για οποιοδήποτε λόγο, έχει το δικαίωμα ο ΟΤΕ να διαθέτει ελεύθερα την τηλετυπική σύνδεση. Μετά όμως την άρση της αναστολής και εφόσον η τηλετυπική σύνδεση έχει διαθέσει στον παλιό συνδρομητή άλλη σύνδεση, εφόσον υπάρχουν ή αμέσως μόλις δημιουργηθούν οι τεχνικές δυνατότητες. Για να γίνει αυτό πρέπει ο παλιός συνδρομητής να υποβάλει αίτηση μέσα σε ένα τρίμηνο, το αργότερο, από τότε που θα ειδοποιηθεί για την άρση της αναστολής λειτουργίας της τηλετυπικής σύνδεσής του. Η εγκατάσταση της σύνδεσης γίνεται στην προηγουμένη θέση ή σε άλλο χώρο του ίδιου ή άλλου Κέντρου. Σε όλες τις περιπτώσεις ο συνδρομητής πρέπει να έχει την κυριότητα, νομή ή χρήση του χώρου. Στην περίπτωση που η σύνδεση εγκαθίσταται σε άλλο χώρο, ο συνδρομητής επιβαρύνεται με τις δαπάνες μεταφοράς που προβλέπονται από το άρθρο 25. 4.Ο συνδρομητής, του οποίου ο ΟΤΕ έχει δικαίωμα, σύμφωνα με τα παραπάνω, να διαθέσει την τηλετυπική σύνδεση, της οποίας συνεχίζεται η αναστολή λειτουργίας, μπορεί να καταγγέλει τη σύμβαση και να ζητήσει την επιστροφή της εφάπαξ εισφοράς που ισχύει για τις νέες συνδέσεις στο Κέντρο που υπάγεται η σύνδεση κατά το χρόνο της καταγγελίας. Κατά την επιστροφή της εφάπαξ εισφοράς συμψηφίζεται κάθε οφειλή του συνδρομητή προς τον ΟΤΕ που προέρχεται από τηλεπικοινωνιακά γενικώς τέλη ή από οποιαδήποτε άλλη αιτία. Εφ’ όσον ο συνδρομητής έχει αγοράσει το τηλέτυπο από τον ΟΤΕ, ο ΟΤΕ είναι υποχρεωμένος να το εξαγοράσει σύμφωνα με όσα ορίζονται στο τιμολόγιο και με την προϋπηρεσία ότι αυτό βρίσκεται σε καλή κατάσταση. Άρθρο 38. Συνδρομητικά Τηλετυπικά Κέντρα. 1.Συνδρομητικό Τηλετυπικό Κέντρο είναι το Τηλετυπικό Κέντρο ενός συνδρομητή που εξασφαλίζει την επικοινωνία των τηλετύπων που συνδέονται σ’ αυτό τόσο μεταξύ τους χωρίς τη μεσολάβηση του τηλετυπικού Κέντρου του ΟΤΕ, όσο και με τηλέτυπα άλλων συνδρομητών με τη μεσολάβηση του Κέντρου του ΟΤΕ. Τα Τηλέτυπα του Συνδρομητικού Τηλετυπικού Κέντρου ονομάζονται εσωτερικά. 2.Αρχή του Συνδρομητικού Τηλετυπικού Κέντρου είναι το πρώτο σημείο συνδέσεώς του με το τηλετυπικό δίκτυο το οποίο βρίσκεται πάντοτε μέσα στο ακίνητο του συνδρομητή, αρχή δε της ρευματοδότησής του είναι οι ηλεκτρικοί ρευματολήπτες του. 3.Το Συνδρομητικό Τηλετυπικό Κέντρο, τα τηλέτυπα και οι τυχόν σχετικές διατάξεις τοποθετούνται σε χώρους που ο συνδρομητής έχει την κυριότητα , νομή ή χρήση και για αποκλειστική εξυπηρέτησή του, ευρισκομένους πάντοτε μέσα στην ίδια κομβική τηλεφωνική περιοχή. Οι χώροι αυτοί πρέπει να πληρούν σ’ όλες τις περιπτώσεις τις προϋποθέσεις που είναι απαραίτητες για την ομαλή και εύρυθμη λειτουργία των τηλεπικοινωνιακών εγκαταστάσεων. 4.Το Συνδρομητικό Τηλετυπικό Κέντρο έχει ενδεικτικό κλήσεως το ενδεικτικό της πρώτης από τις γραμμές Κέντρου Πόλεως (συνοπτική σύνδεση με τις οποίες το Συνδρομητικό Κέντρο συνδέεται με το Κέντρο του ΟΤΕ. Τα εσωτερικά τηλέτυπα έχουν ως ενδεικτικό κλήσεως το ενδεικτικό του τηλετυπικού Κέντρου τους. Άρθρο 39.  Διάθεση Συνδρομητικών Τηλετυπικών Κέντρων. 1.Η διάθεση των Συνδρομητών Τηλετυπικών Κέντρων καινούργιων ή μεταχειρισμένων γίνεται από τον ΟΤΕ σύμφωνα με τα οριζόμενα στο άρθρο 16 του παρόντος για τη διάθεση τηλετύπων. Για τα τηλέτυπα που τοποθετούνται στα συνδρομητικά τηλετυπικά Κέντρα εφαρμόζονται τα προβλεπόμενα από το άρθρο 16. 2.Επιτρέπεται η σύνδεση και μεταχειρισμένων Συνδρομητικών Τηλετυπικών Κέντρων εφόσον αυτά είχαν διατεθεί παλαιότερα από τον ΟΤΕ και θεωρούνται κατά την κρίση του κατάλληλα για παραπέρα χρήση. Στην περίπτωση αυτή ο συνδρομητής καταβάλλει στον ΟΤΕ για έξοδα ελέγχου ποσοστό που ορίζεται από το σχετικό τιμολόγιο. Αν όμως πρόκειται για επαναχρησιμοποίηση Συνδρομητικού Τηλετυπικού Κέντρου από τον ίδιο συνδρομητή καταβάλλονται οι πραγματικές δαπάνες που θα γίνουν για τον έλεγχο του Κέντρου του. 3.Για να εγκριθεί αίτημα για τοποθέτηση και σύνδεση Συνδρομητικού Τηλετυπικού Κέντρου πρέπει ο συνδρομητής να έχει τουλάχιστον 2 γραμμές Κέντρου Πόλεως με τις οποίες θα συνδέεται το τηλετυπικό Κέντρο και σε κάθε γραμμή να μην αντιστοιχούν περισσότερα από 10 εσωτερικά τηλέτυπα. Η σχέση αυτή ισχύει και σε περίπτωση που οι γραμμές Κέντρου Πόλεως με τις οποίες συνδέεται το Συνδρομητικό Κέντρο είναι περισσότερες από 2. Άρθρο 40. Εγκατάσταση Συνδρομητικών Τηλετυπικών Κέντρων. 1.Η εγκατάσταση των Συνδρομητικών Τηλετυπικών Κέντρων γίνεται, σε κάθε περίπτωση, από τον ΟΤΕ. Ο συνδρομητής υποχρεούται να προκαταβάλει τις πραγματικές δαπάνες για την εγκατάσταση δηλαδή υλικά, εργατικά με βάση το ισχύον τιμολόγιο του ΟΤΕ καθώς και τυχόν πρόσθετες δαπάνες για νυκτερινή ή υπερωριακή εργασία, εκτός έδρας και οδοιπορικά. Οι δαπάνες αυτές προσαυξάνονται κατά ποσοστό που ορίζεται στο τιμολόγιο για γενικά έξοδα του ΟΤΕ. 2.Η αυθαίρετη σύνδεση Συνδρομητικού Τηλετυπικού Κέντρου με το δίκτυο του ΟΤΕ ως και κάθε μεταβολή, επέκταση ή ανακαίνισή του αποτελεί παράβαση του άρθρου 3 του παρόντος Κανονισμού. Για τις αυθαίρετες αυτές ενέργειες ο συνδρομητής επιβαρύνεται με τις εφάπαξ δαπάνες που αναφέρονται στην 1 ως και μετά τα προβλεπόμενα μηνιαία τέλη από την ημερομηνία της αυθαίρετης επέμβασης ή τουλάχιστον με τα τέλη ενός έτους αν δεν είναι δυνατό να διαπιστωθεί η ημερομηνία αυτή. Άρθρο 41. Συντήρηση Συνδρομητικών Τηλετυπικών Κέντρων. 1.Με την επιφύλαξη των διατάξεων του άρθρου 42 ο ΟΤΕ υποχρεούται να συντηρεί το Συνδρομητικό Κέντρο, τις τυχόν διατάξεις και τα τηλέτυπά του, σύμφωνα με τα οριζόμενα στο άρθρο 23 του παρόντος για τη συντήρηση των τηλετύπων. Άρθρο 42. Δίκτυο Συνδρομητικών Τηλετυπικών Κέντρων. 1.Το δίκτυο που συνδέει τα τηλέτυπα του Συνδρομητικού Τηλετυπικού Κέντρου και βρίσκεται μέσα στο χώρο του συνδρομητή κατασκευάζεται απ’ αυτόν με δαπάνες του και σύμφωνα με τις ισχύουσες κάθε φορά διατάξεις των Κανονισμών Τοποθετήσεως και Συντηρήσεως τηλεπικοινωνιακών εγκαταστάσεων. (Μετά τη σελ. 434,20) Σελ. 434,21 Τεύχος Η62-Σελ. 47 Κανονισμοί TELEX και TELEFAX 22.Ε.δ.2 2.Το δίκτυο του Συνδρομητικού Τηλετυπικού Κέντρου που βρίσκεται στο χώρο του συνδρομητή συντηρείται απ’ αυτόν, ο δε συνδρομητής υποχρεούται να διατηρεί το δίκτυο σε κατάσταση καλής λειτουργίας, να αίρει με δικά του μέσα και δαπάνες τις βλάβες που διαπιστώνονται από τον ΟΤΕ και γενικότερα να συμμορφώνεται με τις υποδείξεις του ΟΤΕ. Άρθρο 43. Τέλη Συνδρομητικών Τηλετυπικών Κέντρων. 1.Για τα Συνδρομητικά Τηλετυπικά Κέντρα καταβάλλονται από τους συνδρομητές μηνιαία τέλη που ορίζονται από το οικείο τιμολόγιο του ΟΤΕ που καταχωρίζονται στο λογ/σμό του συνδρομητή. 2.Για τον προσδιορισμό των τελών κάθε Συνδρομητικό Τηλετυπικό Κέντρο θεωρείται σαν ενιαίο και αυτοτελές σύνολο και τιμολογείται σύμφωνα με τα τιμολογητέα στοιχεία που το αποτελούν. Άρθρο 44. Μεταφορές Συνδρομητικών Τηλετυπικών  Κέντρων. 1.Οι μεταφορές των Συνδρομητικών Τηλετυπικών Κέντρων γίνονται σε κάθε περίπτωση από τον ΟΤΕ με την καταβολή από το συνδρομητή των πραγματικών δαπανών. Ο συνδρομητής, κατά την κρίση του ΟΤΕ, είτε προκαταβάλλει τις πραγματικές δαπάνες με βάση σχετικό προϋπολογισμό, είτε τις καταβάλλει απολογιστικά. 2.Για την εκτέλεση της μεταφοράς ο συνδρομητής υποβάλλει γραπτή αίτηση στον ΟΤΕ στην οποία αναφέρει και τον τρόπο καταβολής των πραγματικών δαπανών της μεταφοράς (προϋπολογιστικά ή απολογιστικά). 3.Ο συνδρομητής υποχρεούται να έχει προσκομίσει το Συνδρομητικό Κέντρο στη νέα θέση την ημέρα που θα πραγματοποιηθεί η μεταφορά και να έχει εξασφαλίσει στο νέο χώρο τις προϋποθέσεις εγκαταστάσεως που προβλέπονται από το άρθρο 38 παράγρ. του παρόντος. Άρθρο 45. Σύμβαση ΟΤΕ - Συνδρομητών Συνδρομητικών Τηλετυπικών Κέντρων. 1.Η μεταξύ του ΟΤΕ και του συνδρομητή Τηλετυπικού Κέντρου σχέση καταρτίζεται και αποδεικνύεται με έγγραφη σύμβαση. Η σχέση αυτή διέπεται από τις διατάξεις των Νόμων που ισχύουν κάθε φορά για την εκμετάλλευση των τηλεπικοινωνιών στην Ελλάδα, του παρόντος Κανονισμού και των τιμολογίων. 2.Η σύμβαση είναι αόριστης διάρκειας. Ο συνδρομητής μπορεί να καταγγείλει τη σύμβαση οποτεδήποτε, ο δε ΟΤΕ έχει δικαίωμα να την καταγγείλει αν ο συνδρομητής  Σελ. 434,22 Τεύχος Η62-Σελ. 48 παραβεί τους όρους της ή τις διατάξεις του παρόντος Κανονισμού, όπως ορίζεται στο άρθρο 34. 3.Σε κάθε περίπτωση καταγγελίας της σύμβασης ο συνδρομητής βαρύνεται με τα μηνιαία τέλη μέχρι τέλους του μήνα μέσα στον οποίο γίνεται η καταγγελία. Επίσης σε περίπτωση που η καταγγελία γίνεται από συνδρομητή καταβάλλονται απ’ αυτόν και οι πραγματικές δαπάνες αποτοποθετήσεως του Συνδρομητικού Κέντρου. ΚΕΦΑΛΑΙΟ Ε΄ Τηλετυπικοί θάλαμοι - Ειδικές υπηρεσίες Κατάλογοι Άρθρο 46. Τηλετυπικοί θάλαμοι κοινής χρήσεως. 1.Ο ΟΤΕ μπορεί να εγκαθιστά στα Γραφεία του τηλετυπικούς θαλάμους κοινής χρήσεως. 2.Από τους θαλάμους αυτούς πραγματοποιούνται, με το αυτόματο ή χειροκίνητο σύστημα κατά την κρίση του ΟΤΕ και τις υφιστάμενες κάθε φορά συνθήκες, μόνο εξερχόμενες επικοινωνίες με την καταβολή των τελών που προβλέπονται από το τιμολόγιο του ΟΤΕ. Οι επικοινωνίες αυτές τιμολογούνται για διάρκεια ίση ή μικρότερη από τρίτα πρώτα λεπτά σαν τρίλεπτες και για διάρκεια μεγαλύτερη από τρία πρώτα λεπτά ανά πρώτο λεπτό (το κλάσμα του λεπτού λογίζεται σαν ακέραιο λεπτό). 3.Ο χειρισμός των τηλετύπων των θαλάμων κοινής χρήσεως γίνεται από τον πελάτη ή, κατόπιν αιτήσεώς του, από υπάλληλο του ΟΤΕ, εφόσον το επιτρέπουν οι υφιστάμενες συνθήκες από πλευράς ανταποκρίσεως. Στη δεύτερη περίπτωση η επικοινωνία γίνεται με βάση γραπτό κείμενο και όχι με υπαγόρευση, ο δε πελάτης υποχρεούται να παραμείνει μέχρι το πέρας της τηλετυπικής επικοινωνίας. 4.Ο ΟΤΕ, με τις προϋποθέσεις των παραγράφων 2 και 3, μπορεί να εγκαθιστά θαλάμους κοινής χρήσεως με την ευκαιρία εκθέσεων, συνεδρίων, εκλογών, αθλητικών εκδηλώσεων κλπ. Από τους θαλάμου αυτούς είναι δυνατό να διεξάγονται και εισερχόμενες επικοινωνίες. Άρθρο 47. Ειδικές υπηρεσίες για εξυπηρέτηση του Κοινού. 1.Ο ΟΤΕ παρέχει τηλετυπικώς τις ακόλουθες εξυπηρετήσεις με σύστημα που αυτός καθορίζει, χωρίς να καταβάλλονται τέλη για την αντίστοιχη επικοινωνία: α)Αναγγελία βλάβης τηλετύπων και πληροφορίες για τη λειτουργία της τηλετυπικής σύνδεσης άλλου συνδρομητή. β)Αναγγελία επικοινωνιών TELEX στο Διεθνές Τηλετυπικό Κέντρο Αθηνών. γ)Πληροφορίες για τις αιτήσεις επικοινωνιών TELEX ή τον αριθμό κλήσεως της τηλετυπικής σύνδεσης ή το ενδεικτικό συνδρομητή που δεν περιλαμβάνεται στους καταλόγους της Υπηρεσίας TELEX που κυκλοφορούν. δ)Κατάθεση τηλεγραφημάτων από την τηλετυπική σύνδεση του συνδρομητή σε οποιοδήποτε Τηλεγραφείο της Χώρας, εφόσον λειτουργεί σ’ αυτό θέση για την κατάθεση τηλεγραφημάτων. ε)Αναγγελία κάθε ανωμαλίας κατά την εξυπηρέτηση του συνδρομητή από τις Υπηρεσίες του ΟΤΕ. 22.Ε.δ.2 Κανονισμοί TELEX και TELEFAX 2. O OTE δεν ευθύνεται για την παροχή εσφαλμένης πληροφορίας από τις υπόψη ειδικές Υπηρεσίες. 3.Ο ΟΤΕ μπορεί να παρέχει στους συνδρομητές της Υπηρεσίας TELEX ειδικές υπηρεσίες που αποβλέπουν σε πρόσθετες διευκολύνσεις στη διεξαγωγή των τηλετυπικών επικοινωνιών τους, κατά σύστημα που καθορίζει ο ΟΤΕ και με την καταβολή των τελών και δαπανών που προβλέπονται από τα τιμολόγια. Οι ειδικές αυτές υπηρεσίες είναι ενδεικτικά οι ακόλουθες: α)Ταυτόχρονη μεταβίβαση τηλετυπικής επικοινωνίας σε περισσότερους από ένα συνδρομητές. β)Ενταμίευση στο Τηλετυπικό Κέντρο και προώθηση στον καλούμενο συνδρομητή τηλετυπικής επικοινωνίας, όταν το τηλέτυπο που καλείται είναι κατειλημμένο. γ)Επιλογή ενός διψήφιου αριθμού για την κλήση συνδρομητή, αντί να επιλεγεί ο κανονικός αριθμός κλήσεώς του (συντμημένη επιλογή). δ)Σύνδεση του συνδρομητή που καλεί με το πρώτο ελεύθερο τηλέτυπο, αν ο καλούμενος συνδρομητής έχει περισσότερα από ένα τηλέτυπα που επιλέγονται με ένα ενιαίο αριθμό κλήσεως (συνοπτική σύνδεση). ε)Προτεραιότητα για την προσπέλαση του συνδρομητή που καλεί στο Τηλετυπικό Κέντρο, όταν αυτό είναι υπερφορτισμένο. στ)Φραγή τηλετυπικών συνδέσεων Κρατικών Υπηρεσιών για να μην έχουν προσπέλαση στο Διεθνές Τηλετυπικό Δίκτυο. ζ)Αποκλεισμός εισερχόμενων εθνικών κλήσεων για ορισμένες Κρατικές τηλετυπικές συνδέσεις. Άρθρο 5. Απόρρητο τηλετυπικών επικοινωνιών Επαγγελματική εχεμύθεια. 1.Οι υπάλληλοι του ΟΤΕ έχουν υποχρέωση να τηρούν το απόρρητο του περιεχομένου των τηλετυπικών επικοινωνιών και γενικά την εχεμύθεια που επιβάλλεται από την Υπηρεσία κατά τη διαχείρισή τους. Οι παραβάτες, ανεξάρτητα από την ποινική ευθύνη που έχουν, διώκονται και τιμωρούνται πειθαρχικά, σύμφωνα με τις διατάξεις του Γενικού Κανονισμού Προσωπικού του ΟΤΕ. 2.Παραβίαση του συνταγματικού απορρήτου αποτελεί η ολική ή μερική γνωστοποίηση του περιεχομένου μιας τηλετυπικής επικοινωνίας σε κάθε τρίτο πρόσωπο, καθώς και η χρησιμοποίησή του με σκοπό την ωφέλεια του υπαλλήλου ή κάποιου τρίτου ή τη βλάβη των συμφερόντων του Κράτους ή τη ζημιά των ανταποκρινομένων ή τρίτων προσώπων. 3.Επίσης παραβίαση του συνταγματικού απορρήτου αποτελεί και η διευκόλυνση από τον υπάλληλο τρίτου προσώπου να λάβει γνώση του περιεχομένου πραγματοποιούμενης τηλετυπικής επικοινωνίας. 4.Παραβίαση της επιβαλλόμενης επαγγελματικής εχεμύθειας αποτελεί οποιαδήποτε ανακοίνωση σε τρίτους των Σελ. 434,12(α) Τεύχος 1289-Σελ.74 στοιχείων που έχουν σχέση με την τάθεση, αναγγελία, διεξαγωγή ή ματαίωση τηλετυπικής επικοινωνίας και γενικά με τη διαχείρισή της, καθώς και η παροχή πληροφοριών σε τρίτους εκτός απ’ αυτές που προβλέπονται στο άρθρο 47 του παρόντος Κανονισμού.κα 5.Δεν αποτελεί παραβίαση του απορρήτου και της εχεμύθειας που επιβάλλεται από την Υπηρεσία: α)Η παρέμβαση των οργάνων της Υπηρεσίας TELEX κατά τη διεξαγωγή της τηλετυπικής επικοινωνίας, όταν αυτή επιβάλλεται από υπηρεσιακούς λόγους, είτε για την αποκατάσταση ομαλής επικοινωνίας μεταξύ των ανταποκρινομένων, είτε για την εξακρίβωση της ποιότητας του τηλετυπικού κυκλώματος και της καλής λειτουργίας του, είτε για τη διαπίστωση του πέρατος της τηλετυπικής επικοινωνίας, όταν αυτό δεν είναι δυνατό τεχνικώς να αναγγελθεί με κατάλληλα όργανα. β)Η εποπτεία γενικά και η παρακολούθηση των μέσων της τηλετυπικής ανταπόκρισης για την ομαλή, σύμφωνα με τις ισχύουσες κάθε φορά οδηγίες της Υπηρεσίας, διεξαγωγή των επικοινωνιών, από τους ειδικά για το σκοπό αυτό εντεταλμένους υπαλλήλους του ΟΤΕ. γ)Η ανακοίνωση από το προσωπικό του ΟΤΕ που εξυπηρετεί την τηλετυπική ανταπόκριση στην προϊσταμένη του Υπηρεσία οποιασδήποτε πληροφορίας, που έχει σχέση με το περιεχόμενο, τον τρόπο διαχειρίσεως και με τα άλλα στοιχεία μιας επικοινωνίας. δ)Η παροχή πληροφοριών σχετικών με τη διαχείριση των τηλετυπικών επικοινωνιών, καθώς και στοιχείων σχετικών, με τις τηλετυπικές συνδέσεις στις Εισαγγελικές και Ανακριτικές Αρχές, που αναφέρονται στο άρθρο 2 του Ν.Δ. 792/1971, ύστερα από έγγραφη αίτησή τους. ε)Η ανακοίνωση των αριθμών κλήσεως και των στοιχείων των συνδρομητών των τηλετυπικών συνδέσεων, από τις οποίες έγιναν οι κλήσεις, στους συνδρομητές που ζήτησαν με αίτησή τους την τοποθέτηση στις συνδέσεις τους συσκευή αναγνωρίσεως του καλούντος αριθμού. 6.Παρέκκλιση από τη δέσμευση για το απόρρητο της τηλετυπικής ανταπόκρισης και του περιεχομένου των τηλετυπημάτων γίνεται μόνο αν υπάρχουν οι προϋποθέσεις και οι όροι που ορίζονται από τις διατάξεις του Ν.Δ. 792/1971. Άρθρο 48 Κατάλογοι Συνδρομητών TELEX 1.Η έκδοση και η διάθεση των καταλόγων των συνδρομητών TELEX και των τυχόν παραρτημάτων τους γίνεται αποκλειστικά από τον ΟΤΕ. Σ’ αυτούς καταχωρίζονται ατελώς οι συνδρομητές μετά από αίτησή τους, με σύστημα που καθορίζει ο ΟΤΕ. 2.Στους Καταλόγους TELEX καταχωρίζονται με αλφαβητική σειρά το ονοματεπώνυμο, συνοδευόμενο ή όχι με το πατρώνυμο, ή η επωνυμία ή ο τίτλος του συνδρομητή η απλή διεύθυνση όπου είναι εγκαταστημένη η σύνδεση (όνομα οδού και αριθμός) και ο αριθμός της τηλετυπικής σύνδεσης. Η καταχώριση των στοιχείων αυτών γίνεται χωρίς την καταβολή τέλους ανεξάρτητα από τους καταλαμβανόμενους τυπογραφικούς στίχους. Με αίτηση του συνδρομητή είναι δυνατό να καταχωριστεί πέρα από τα παραπάνω στοιχεία, το επάγγελμά του όπως και κάθε άλλη ανάλογη ένδειξη μετά από έγκριση του ΟΤΕ, με την καταβολή του τέλους που προβλέπεται από το τιμολόγιο του ΟΤΕ. 3.Ο συνδρομητής μπορεί να ζητήσει να μην καταχωριστεί η σύνδεσή του στον Κατάλογο. Οι συνδέσεις που δεν καταχωρίζονται διακρίνονται σε απόρρητες και σε μη ανακοινώσιμες. Οι συνδρομητές που δικαιούνται απόρρητη τηλετυπική σύνδεση καθορίζονται με απόφαση του Διοικητικού Συμβουλίου του ΟΤΕ. Και για τις δύο κατηγορίες των συνδέσεων αυτών δεν παρέχεται καμιά πληροφορία από τις Υπηρεσίες του ΟΤΕ, εκτός από τις εξαιρέσεις που προβλέπονται στο άρθρο 5 του παρόντος Κανονισμού. Για τη μη καταχώριση των μη ανακοινώσιμων και απόρρητων τηλετυπικών συνδέσεων ο συνδρομητής επιβαρύνεται με το τέλος που προβλέπεται από το τιμολόγιο του ΟΤΕ. 4.Ο συνδρομητής δικαιούται να ζητήσει και άλλες καταχωρίσεις στον Κατάλογο συνδρομητών TELEX για την τηλετυπική σύνδεσή του. Οι καταχωρίσεις αυτές πρέπει να αναφέρονται στον ίδιο συνδρομητή με άλλη ιδιότητά του (επαγγελματική, εμπορική κλπ.) ή σε άλλα πρόσωπα που βρίσκονται στο χώρο όπου είναι τοποθετημένη η τηλετυπική σύνδεση ή συνεργάζονται με το συνδρομητή ή χρησιμοποιούν τη σύνδεση όπως ορίζεται στο άρθρο. 13, με την προϋπόθεση ότι τα πρόσωπα αυτά συμφωνούν σ’ αυτό. Οι καταχωρίσεις αυτές θεωρούνται σα δεύτερες εγγραφές και υπόκεινται στα τέλη που ορίζονται από το τιμολόγιο του ΟΤΕ για όλους ανεξαίρετα τους στίχους. Τα καταχωριζόμενα πρόσωπα είναι στο ολόκληρο υπεύθυνα απέναντι του ΟΤΕ για τις οφειλές της τηλετυπικής συνδέσεως. 5.Οι επιπλέον καταχωρίσεις στον Κατάλογο των συνδρομητών TELEX γίνονται με βάση τα στοιχεία που δίνουν οι συνδρομητές. Μπορεί όμως ο ΟΤΕ να αρνείται καταχωρίσεις αν υπάρχει εύλογη αιτία, καθώς και αν το περιεχόμενο των αιτούμενων καταχωρίσεων είναι αντίθετο με το νόμο και τα χρηστά ήθη. 6.Οι καταχωρίσεις μεταβάλλονται ή διαγράφονται ύστερα από έγγραφη αίτηση του συνδρομητή. Οι καταχωρίσεις των τρίτων μεταβάλλονται ύστερα από έγγραφη αίτηση των συνδρομητών και των τρίτων. Οι διαγραφές καταχωρίσεων τρίτων γίνονται ύστερα από έγγραφη αίτηση είτε των συνδρομητών είτε των τρίτων. Όλες οι παραπάνω μεταβολές και διαγραφές ισχύουν από την επόμενη έκδοση του Καταλόγου. 7.Ο ΟΤΕ απαλλάσσεται από κάθε ευθύνη για την ορθότητα και τη νομιμότητα των στοιχείων που παρέχουν οι συνδρομητές. 8.Για κάθε τηλετυπική σύνδεση ο ΟΤΕ παρέχει δωρεάν στο συνδρομητή έναν κατάλογο καθώς και τα τυχόν παραρτήματά του. 9.Η τιμή πωλήσεως των Καταλόγων των συνδρομητών ΤELEX ορίζεται με απόφαση του Διοικητικού Συμβουλίου του ΟΤΕ, η οποία εγκρίνεται σύμφωνα με το Νόμο (άρθρο 47 Ν. Δ. 165/1973). 10.Για την από οποιαδήποτε αιτία παράλειψη καταχωρίσεως, ανεπαρκή ή εσφαλμένη καταχώριση ή τυπογραφικά γενικώς λάθη στους Καταλόγους TELEX, ο ΟΤΕ δεν έχει καμιά ευθύνη έναντι του συνδρομητή εκτός από την επιστροφή των τελών που τυχόν καταβλήθηκαν για την εσφαλμένη καταχώριση. 11.Για τις διαφημίσεις στον Κατάλογο TELEX γίνεται ιδιαίτερη συμφωνία μεταξύ των ενδιαφερομένων και του ΟΤΕ με την οποία ορίζεται ο τρόπος καταχωρίσεως, το ποσό και ο τρόπος καταβολής του. ΜΕΡΟΣ ΤΡΙΤΟ Λοιπές διατάξεις Άρθρο 49. Ειδικές περιπτώσεις τηλετυπικής εξυπηρετήσεως. 1.Ειδικές περιπτώσεις που αφορούν την τηλετυπική εξυπηρέτηση των Ενόπλων Δυνάμεων, των Σωμάτων Ασφαλείας, των Ξένων Στρατιωτικών και Διπλωματικών Αποστολών, μπορούν να ρυθμίζονται κατά την κρίση του ΟΤΕ, κατά παρέκκλιση από τις διατάξεις του παρόντος Κανονισμού. 2.Οι αποφάσεις του Διοικητικού Συμβουλίου του ΟΤΕ που έχουν ληφθεί μέχρι σήμερα, και που αφορούν τις παραπάνω περιπτώσεις, εξακολουθούν να ισχύουν. Άρθρο 50. Υπολογισμός της χρονικής διάρκειας του μήνα. Για τον υπολογισμό των τελών και των συναφών υποχρεώσεων του συνδρομητή, ο μήνας υπολογίζεται όπως ορίζεται στο άρθρο 243 του Αστικού Κώδικα. (Μετά τη σελ. 434,22) Σελ. 434,23 Τεύχος Η62 Σελ. 49 Κανονισμοί TELEX και TELEFAX 22.Ε.δ.2 Άρθρο 51. Ισχύς του Κανονισμού. 1.Περιπτώσεις που αφορούν την Υπηρεσία TELEX και δεν προβλέπονται από τον παρόντα Κανονισμό, ρυθμίζονται από τις διατάξεις του Τηλεφωνικού και του Τηλεγραφικού Κανονισμού Εσωτερικού. 2.Ο παρών Κανονισμός διέπει τις σχέσεις και εκείνων που ήταν συνδρομητές πριν από την έναρξη της ισχύος του. 3.Ο παρών Κανονισμός μπορεί να τροποποιείται κάθε φορά με την ίδια διαδικασία που τηρήθηκε για την έγκριση και τη δημοσίευσή του. 4.Η ισχύς του παρόντος Κανονισμού αρχίζει από την 1η Ιουλίου 1974. Σελ. 434,24 Τεύχος Η62 Σελ. 50 22.Ε.δ.2 Κανονισμοί TELEX και TELEFAX Άρθρο 6. Μέτρα προστασίας του απορρήτου. 1.Για τη διασφάλιση του απορρήτου των τηλετυπικών επικοινωνιών, ο ΟΤΕ είναι υποχρεωμένος να παίρνει κάθε μέτρο ώστε να αποκλείεται, όσο είναι δυνατό, σε τρίτα πρόσωπα να λαβαίνουν γνώση του περιεχομένου των τηλετυπικών επικοινωνιών ή των στοιχείων που αφορούν τις επικοινωνίες αυτές. 2.Απαγορεύεται απόλυτα η παρουσία ξένων προς την Υπηρεσία του ΟΤΕ προσώπων, καθώς και υπαλλήλων του ΟΤΕ που δεν έχουν εντεταλμένη υπηρεσία στις αίθουσες, όπου είναι εγκαταστημένα όργανα και μηχανήματα της Υπηρεσίας TELEX. Η απαγόρευση δεν ισχύει για τους χώρους όπου είναι εγκαταστημένοι τηλετυπικοί θάλαμοι για την εξυπηρέτηση του Κοινού. 22.Ε.δ.2 Κανονισμοί TELEX και TELEFAX Άρθρο 7. Ευθύνες που απορρέουν από την διαχείριση  των τηλετυπικών επικοινωνιών. 1.Ευθύνη του ΟΤΕ. Ο ΟΤΕ, κατά την παροχή των τηλετυπικών υπηρεσιών του, παίρνει όλα τα κατάλληλα μέτρα για τη γρήγορη, με ακρίβεια και με ικανοποιητική ποιότητα διαχείριση των τηλετυπικών επικοινωνιών, χωρίς όμως ποτέ να ευθύνεται έναντι των ανταποκρινομένων ή έναντι οποιουδήποτε τρίτου για τυχόν ζημιές που είναι δυνατό να προξενηθούν από οποιαδήποτε αιτία, όπως από αλλοίωση, απώλεια, καθυστέρηση ή ματαίωση των τηλετυπικών επικοινωνιών και γενικά από υπηρεσιακές παραλείψεις και πράξεις. Στις παραπάνω περιπτώσεις επιστρέφονται από τον ΟΤΕ στους δικαιούχους μόνο τα τέλη που τυχόν έχουν εισπραχθεί. 2.Ευθύνη των υπαλλήλων. α)Οι υπάλληλοι του ΟΤΕ που διαχειρίζονται τις τηλετυπικές επικοινωνίες υπόκεινται σε υπηρεσιακό και πειθαρχικό έλεγχο για τις συνέπειες που προκύπτουν από την πλημμελή εκτέλεση των υπηρεσιακών καθηκόντων τους, δεν έχουν όμως καμιά αστική ή ποινική ευθύνη για ζημιές που τυχόν προξενήθηκαν από την αιτία αυτή στους τηλετυπικώς ανταποκρινομένους ή σε τρίτους. β)Εφόσον αποδειχθή ότι κάποιος υπάλληλος από πρόθεση προξένησε ζημιά στους ανταποκρινομένους, διώκεται και σύμφωνα με το Νόμο. ΜΕΡΟΣ ΔΕΥΤΕΡΟ ΣΧΕΣΕΙΣ ΣΥΝΔΡΟΜΗΤΩΝ ΜΕ ΤΟΝ ΟΤΕ ΚΕΦΑΛΑΙΟ Α΄. Συνδρομητές Τηλετυπικών Συνδέσεων και σχέσεις αυτών με τον ΟΤΕ Άρθρο 8. Τηλετυπικές επικοινωνίες - Τηλετυπικές περιοχές. Τηλετυπική επικοινωνία είναι η προσωρινή σύνδεση δύο τηλετύπων για την ανταλλαγή έγγραφης ανταποκρίσεως μέσω του τηλετυπικού δικτύου. 1.Ολόκληρη η χώρα διαιρείται σε τηλετυπικές περιοχές, που καθορίζονται από το Βασικό Σχέδιο του τηλετυπικού δικτύου. 2.Κάθε συνδρομητής TELEX συνδέεται στο τηλετυπικό Κέντρο που εξυπηρετεί την τηλετυπική περιοχή στην οποία ανήκει. 3.Οι επικοινωνίες TELEX πραγματοποιούνται αυτομάτως ή χειροκινήτως κατά την κρίση του ΟΤΕ και ανάλογα με τις συνθήκες που επικρατούν κάθε φορά. Άρθρο 9. Οργανωμένα τηλετυπικά δίκτυα Σύνδεση συνδρομητών σε τηλετυπικά Κέντρα. 1.Το τηλετυπικό δίκτυο θεωρείται οργανωμένο μέχρι τα όρια στα οποία εκτείνεται το οργανωμένο τοπικό δίκτυο των τερματικών τηλεφωνικών Κέντρων της περιοχής αυτής. Σε περίπτωση τερματικού τηλεφωνικού Κέντρου, στην περιοχή του οποίου δεν υπάρχει οργανωμένο τοπικό τηλεφωνικό δίκτυο, το τηλετυπικό δίκτυο θεωρείται οργανωμένο μέχρι την έδρα του Κέντρου αυτού. 2.Καταρχήν κάθε συνδρομητής TELEX συνδέεται στο τηλετυπικό Κέντρο της περιοχής του μέσω του τερματικού τηλεφωνικού Κέντρου στην περιοχή του οποίου αυτός είναι εγκατεστημένος. Εν τούτοις είναι δυνατή, κατά την κρίση του ΟΤΕ, η σύνδεση του συνδρομητή στο τηλετυπικό Κέντρο της περιοχής του, μέσω άλλου τερματικού τηλεφωνικού Κέντρου.